June 2021 – टटका खबर\n(टटका खबर, बुध, आषाढ़ अन्हरिया षष्ठी, 2078 विक्रमी) पिछला सात महीना से अधिका समय से किसानन का नाम पर आढ़तियन आ दलालन के आन्दोलन चलिए रहल बा. अब उत्तर प्रदेश में साढ़े सात लाख से अधिका अपात्र प्रधानमंत्री किसान निधि के सम्मान राशि अपना खाता में मँगवावत मिलल बाड़न. अब एह लोग से वसूली होखी…\nRead More about किसानन का नाम पर धोखाधड़ी करत मिललें साढ़े सात लाख लोग\n(टटका खबर, मंगल, आषाढ़ अन्हरिया पंचमी, 2078 विक्रमी) यूपी से सौ सीट पर लड़े के ओवैसी के एलान के खंडन करत सुभासपा गोल के मुखिया ओमप्रकाश राजभर के कहना बा कि अबहीं ले भागीदारी मोर्चा में सीटन के बँटवारा पर कवनो फैसला नइखे भइल. एहसे ओवैसी के एलान महज उनुकर मनसा बतावत बा कि ऊ…\nRead More about ओवैसी के बात कटलन राजभर\n(टटका खबर, सोमार, आषाढ़ अन्हरिया चउथ, 2078 विक्रमी) यूपी में अगिला साल होखे वाला विधानसभा चुनाव का तइयारी में कारसेवकन पर गोली चलवावे वाली, काँवड़ यात्रा रोकवावे वाली, मंदिरन पर से लाउडस्पीकर उतरवावे वाली सपा अपना विरोधी वोटरन के धिरावल शुरु कर दिहले बिया कि अब यूपी में खेला होई. ओकर इशारा बंगाल का तरफ…\nRead More about सपा धिरवलसि कि अब यूपी में खेला होई\n(टटका खबर, अतवार, आषाढ़ अन्हरिया तृतिया, 2078 विक्रमी) अपना बाबूजी रामविलास पासवान के बनावल लोक जनता पार्टी पर चाचा के कब्जा होखत देखि परेशान चिराग पासवान कहले बाड़न कि अब ई भाजपा के सोचे के बा कि ऊ केकर सहजोग करी. अबहीं ले त ऊ हर मुद्दा पर भाजपा के समर्थन करत आइल बाड़न जबकि…\nRead More about अब रामजी तय करसु कि ऊ हनुमान के का करीहें\n(टटका खबर, अतवार, आषाढ़ अन्हरिया तृतिया, 2078 विक्रमी) तीन जुलाई के होखे जा रहल उत्तर प्रदेश के जिला पंचायतन के चुनाव में सपा गोल के उमीदवार आ अखिलेश यादव के चचेरा भाई अभिषेक यादव उर्फ अंशू का खिलाफ केहू परचा दाखिल करे के हिम्मत ना कइल.कुल 75 गो जिला पंचायतन में से 17 गो जिलन…\nRead More about इटावा जिला पंचायत अध्यक्ष के पद सपा निर्विरोध जीतलसि\n(मुम्बई से संजय भूषण पटियाला) फिल्म निर्देशक विनोद तिवारी के आने वाली हिंदी फिलिम ‘द कन्वर्जन’ के दुसरको पोस्टर जारी हो गइल बा. एह पोस्टर से लागत बा कि फिलिम रिलीज होखे पहिलहीं विवाद करा दी. बनारस के पृष्ठभूमि पर बनल एह फिलिम में तिकोनिया प्रेम के कहानी फिलिमावल गइल बा. फिलिम अगस्त 2021 में…\nRead More about प्रेम का बहाने ‘द कन्वर्जन’ पर फिलिम बनवले विनोद तिवारी\n(टटका खबर, शनीचर, आषाढ़ अन्हरिया दूज, 2078 विक्रमी) देश के केंद्रीय कानून मंत्री रविशंकर प्रसाद अपना कमजोरी के सुबूत देत काल्हु घिघियात लउकलें जब ट्विटर उनुकर अकाउंट कुछ देर ला सस्पेंड कर दिहलसि. ट्वीटर एक तरह से उनुका के आ देश के कानूनो के एक तरह से चुनौती दिहले बावे कि कबाड़ ल अगर कबाड़…\nRead More about कबाड़ ल अगर कबाड़ सकऽ\nकेन्द्र सरकार साफ कह दिहलसि कि जम्मू कश्मीर के राज्य के दरजो दीहल जाई आ ओहिजा मतदानो करावल जाई बाकिर ओकरा पहिले परिसीमन के काम पूरा करावे के बा. मतदान तब करावल जाई जब ओहिजा के लोग तैयार हो जाई आ माहौल ओकरा लायक बन जाई.जम्मू कश्मीर के भावी का बारे में बतियावे खातिर प्रधानमंत्री…\nRead More about चार हाथ के दूरी आ मास्क बा जरुरी\nबतिआएब बाकिर हमरे कहल माने के होखी किसानन के नाम पर फर्जी आन्दोलन चलावत नेतवन का तरह कश्मीर के गुपकारो नेतवन के कहना बा कि केन्द्र सरकार ओह लोग के कहल माने तबे बतियवला के कवनो मतलब बा. महबूबा मुफ्ती के कहना बा कि पाकिस्तानो से एह बारे में बतियावल जरुरी बा. आजु पीएम आवास…\nRead More about टटका खबर, बियफे, जेठ पूर्णिमा, 2078 विक्रमी\nराकांपा नेता शरद पवार का दिल्ली वाला निवास पर आजु देश के विरोधी गोलन के बइठक त हो गइल बाकिर भरम साफ करे के पड़त बा कि बइठक बोलवले के रहुवे. कांग्रेसी गोल के शिकायत बा कि एह बइठक में ओकरा के ना बोलावल गइल रहुवे आ ई गैर-भाजपा गैर-कांग्रेसी गठजोड़ बनावे के शरद पवार…\nRead More about बइठक त हो गइल बाकिर बोलावल के\nपूरा विश्व जब योग दिवस मनावत रहुवे तब भारत योग का साथही एगो अउर महाअभियान चला के एके दिन में नाहियो त पचासी लाख लोग के कोरोना वायरस के टीका लगा दिहलसि.दुनिया खातिर ई एगो रिकार्ड बन गइल जब एके दिन में अतना लोग के टीका लगा दीहल गइल. जान जाईं कि स्वास्थ्य के मसला…\nRead More about एके दिन में पचासी लाख – वेल डन इंडिया !\nबंगाल में ममता आ तमिलनाडु में स्टालिन के जितवावे के श्रेय लेबे वाला प्रशांत किशोर का इशारा पर नाचे ला तइयार देश के विरोधी गोलन के चुनिंदा लोगन के एगो बइठक आजु मंगल का दिने दिल्ली में बोलावल गइल बा.एह बइठक के बोलावा भाजपा से निकल के तृणमूलिया बन गइल यशवंत सिन्हा के राष्ट्र मंच…\nRead More about देश के विरोधी गोल अब गिरोह बना के लड़ीहें\n(टटका खबर, सोमार, जेठ अँजोरिया एकादशी, 2078 विक्रमी) उत्तर प्रदेश माध्यमिक शिक्षा परिषद कोरोना महामारी का चलते रद्द कइल गइल परीक्षन के परिणाम जारी करे वाला सिद्धान्त तय कर लिहले बावे. एह सिद्धान्त के मुख्यमंत्री योगी आदित्यनाथ के मंजूरी मिल गइल बा. अब परिणान जल्दिए जारी हो जाए के उमीद बा. एह सिद्धान्त का हिसाब…\nRead More about बिहार पंचायत चुनाव के उमीदवारी आ यूपी के इण्टरमीडिएट परीक्षाफल\n(टटका खबर, अतवार, जेठ अँजोरिया दशमी, 2078 विक्रमी) काल्हु शनीचर का दिने यूपी भाजपा के संगठन में कुछ बदलाव करत अवकाश पा चुकल आईएएस आफिसर रहल आ अब विधानपरिषद में भाजपा के पार्षद अरविंद कुमार शर्मा के प्रदेश भाजपा के उपाध्यक्ष बनावे के एलान कइल गइल. जान जाईं कि अगिला साल विधानसभा चुनाव होखे वाला…\nRead More about अरविंद शर्मा यूपी भाजपा के उपाध्यक्ष बनावल गइलें\n(टटका खबर, शनीचर, जेठ अँजोरिया नवमी, 2078 विक्रमी) आखिरकार काल्हु शुक का दिने कोरोना से लड़ाई हार गइलन चार बेर एशियन गेम्स के स्वर्ण पदक विजेता रहल पद्मश्री मिल्खा सिंह. कुछ दिन पहिलहीं उनुकर पत्नी निर्मल कौर (85) के कोरोने से निधन हो गइल रहुवे आ अब परिवार पर एगो अउर दुख के पहाड़ आ…\nRead More about जिनिगी के दौड़ थथम गइल पद्मश्री मिल्खा सिंह के\nटूटल टँगड़ी ट जुट गइल काहें कि ऊ टूटले ना रहुवे बाकिर अब हारल चुनाव कइसे जीतीं काहें कि ऊ त हम हार गइल बानी – अइसने उहापोह में फँसल बाड़ी पश्चिम बंगाल के मुख्यमंत्री ममता बनर्जी. भाजपा के शुवेदु अधिकारी से नंदीग्राम विधानसभा सीट पर बहुते कम वोट का अन्तर से चुनाव हार गइला…\nRead More about जज पर भरोसा नइखे ममता के\nअमेरिका के केन्द्रीय बैंक फेड के कहना बा कि ब्याज दर में बढ़ोतरी पहिले बतावल साल 2024 से पहिलहीं 2023 में शुरु कइल जा सकेला. आ दू बरीस बाद के एह संभावित कार्रवाई के जानकारी मिलला का बाद अमेरिका समेत करीब करीब सगरी दुनिया के शेयर बाजार में गिरावट आ गइल. वइसे एकरा के एहू…\nRead More about आन्हर कुकुर बतासे भूंके\nटटका खबर, बियफे, जेठ अँजोरिया सप्तमी, 2078 विक्रमी एने कई दिन से ट्वीटर पर ट्वीटर का खिलाफ ट्वीटन के बाढ़ आइल बड़ुवे. आ एह बीच ट्वीटर के पैरवीकार बन के आइल बावे एगो हैण्डल जवन नाम त रखले बा इन्टरनेट फ्रीडम फाउण्डेशन बाकिर मकसद आम जनता के फ्रीडम बचावे के ना हो के ट्वीटर जइसन…\nRead More about ट्वीटर पर ट्वीटर का खिलाफ ट्वीटन के बाढ़ पर ट्वीटर के पैरवी\nटटका खबर, बुध, जेठ अँजोरिया षष्ठी, 2078 विक्रमीएल्टन्यूज का नाम से झूठ पसारे के फैक्टरी चलावे वाला मुहम्मद जुबैर का खिलाफ गाजियाबाद पुलिस मामिला दर्ज कइले बिया. एकरा बाद जुबैर आपन ऊ ट्वीट हटा दिहले बावे जवना में ऊ दावा कइले रहुवे कि गाजियाबाद में ऑटो से जात एगो बूढ़ मुसलमान से जय श्रीराम कहवावे…\nRead More about झूठ पसारे वाली फैक्टरी के कारीगर जुबैर\nहिन्दुत्व विरोधी शूकर पूत-पूतनियन एगो नया टूलकिट का हिसाब से बयान बके में लाग गइल बाड़ें. पहिले त हर संभव कोशिश कइलें कि कवनो तरह श्रीअयोध्या धाम में हिन्दुवन के भगवान आ हिन्दुस्तान के ऐतिहासिक पुरुष श्रीराम के मन्दिर ना बन पावे. एह खातिर कांग्रेस आ ओकरा साथे मिल के चलत यूपीए सरकार त भगवान…\nRead More about श्रीराम मन्दिर का खिलाफ शूकर पूत-पूतनियन के नया टूलकिट


श्रीदेवी के बाद अब रिंकू घोष के नगीना – Anjoria\nफरवरी 27, 2014 नगीना, रिंकू घोष\nहिन्दी सिनेमा में श्रीदेवी के चर्चित फिलिम “नगीना” के आजुओ लोग भुलाइल नइके. श्रीदेवी आ ऋषि कपूर के मुख्य जोड़ी वाली ई फिलिम ५० सप्ताह से अधिका चले के रिकार्ड तोड़ बिजनेस कइले रहुवे. अब एही नाम से एगो भोजपुरी फिलिम राज कुमार पांडे बनावे जात बाड़ें जवना में नायिका बाड़ी रिंकू घोष.\nरिंकू एह बारे में अबहीं अधिका कुछ बतावे के तइयार नइखी बाकिर अतना जरूर बतावत बाड़ी कि ई राजकुमार पांडे जी के ड्रीम प्रोजेक्ट ह.


November 2013 – Page2– टटका खबर\nइतिहास मे 25 नवम्बर\n1667… काकेशेस पर्वतशृंखला मे आइल भयंकर भूकंप से नाहियो त अस्सी हजार लोग मर गइल. 1866… इलाहाबाद उच्च न्यायालय के उद्घाटन भइल. 1867… अल्फ्रेड नोबेल डायनामाइट के पेटेन्ट करवले. 1879… जानल मानल शिक्षाविद आ संत कवि टी.एल. वासवानी के जनम. 1975… नीदरलैड सूरीनाम के आजाद कइलसि. 1980.. फ्रांस मुरुओरा द्वीप मे परमाणु परीक्षण कइलसि. 1983…\nपट्टीदारी के झगड़ा में एक आदमी के जान गइल\nगोरखपुर 24 नवम्बर (वार्ता) गोरखपुर जिला के चौरीचौरा इलाका में आजु पट्टीदारी का झगड़ा में एक आदमी के पीट पीट के मुआ दीहल गइल. एह झगड़ा में पाँच जने घवाहिल हो गइले. पुलिस बतावत बिया कि चौरीचौरा इलाका के रामुपुर गांव मे पचास बरीस के नीबू लाल अपना खेत में नाली बनावत रहल तबहिए ओकरा\nरेलवे ग्रुप डी के परीक्षा मे नकल करावे वाला चार जने गिरफ्तार\nपटना. 24 नवम्बर (वार्ता) बिहार के राजधानी पटना के पीरबहोर इलाका से पुलिस के स्पेशल टॉस्क फोर्स.आजु चार जने के गिरफ्तार क लिहलसि. एह लोग पर अछरंग लगावल गइल बा कि ई लोग रेलवे के ग्रुप डी परीक्षा मे नकल करावे वाला रहे.\nबाबा विश्वनाथ मंदिर के जीर्णोद्धार करावल जाई\nलखनऊ 24 नवम्बर (वार्ता) बारह ज्योतिर्लिंगन मे शामिल काशी विश्वनाथ मंदिर के जीर्णोद्धार करावे के फैसला लीहल गइल बा. एह काम में बीस करोड रुपिया से अधिका खरच होखे के हिसाब लगावल गइल बा. मंदिर के मौजूदा हालत बहुते जर्जर हो गइल बा. एकरा के दुरुस्त करे ला अभियंतन के टीम जांच क के प्रोजेक्ट\nमोदी के रैली खातिर 44 गो स्पेशल रेलगाडी\nलखनऊ 24 नवम्बर (वार्ता) भारतीय जनता पार्टी के प्रधानमंत्री पद के उम्मीदवार नरेन्द्र मोदी के लखनऊ रैली खातिर 44 गो स्पेशल ट्रेन चलावल जाई. भाजपा सूत्र .यूनीवार्ता के बतवले कि लखनऊ रैली के दिन अबहीं नइखे धराइल बाकिर फरवरी में धराए के उमेद बा. एह रैली में पन्द्रह लाख लोग के शामिल करावे के लक्ष्य\nसहायक प्रबंधक के खुदकुशी मामिला में प्रबंधक गिरफतार\nगोपालगंज 24 नवम्बर (वार्ता) गोपालगंज नगर थाना इलाका में भारतीय औद्योगिक विकास बैक के सहायक प्रबंधक स्नेहा सिंह के खुदकुशी क लिहला का बाद एह मामिला में बैंक के प्रबंधक समेत तीन गो अधिकारियन के पुलिस गिरफ्तार क के जेल भेज दिहलसि.\nबिहार शिवसेना के उपाध्यक्ष के हत्या\nबक्सर 24 नवम्बर (वार्ता) बक्सर जिला के राजपुर इलाका के पासोपुर गांव का नियरा काल्हु देर सँझिया बिहार प्रदेश शिवसेना के उपाध्यक्ष अग्निदेव राय समेत दू लोग के गोली मार के हत्या क दीहल गइल.\nइतिहास मे 24 नवम्बर\n1874.. अमेरिका के जोसफ एफ ग्लिडेन कांटेदार तार के पेटेट करवलन. 1922.. इटली के ससंद बोनिटो मुसोलिनी के एक साल ला अधिनायकवादी सत्ता दिहलसि. 1926.. स्वतंत्रता संग्राम सेनानी महर्षि अरविन्दो पूर्ण सिद्धि पवले. 1944.. अमेरिकी बमवर्षक विमान टोक्यो पर हमला शुरु कइले. 1949.. ब्रिटेन में इस्पात आ लौह उद्योग के राष्ट्रीयकरण भइल. 1954.. फ्रांस 20\nआईडीबीआई की सहायक प्रबंधक फंसरी लगा के जान दिहली\nगोपालगंज 23 नवम्बर (वार्ता) गोपालगंज नगर थाना के श्याम सिनेमा रोड मे आजु भोर में भारतीय औद्योगिक विकास बैक :आईडीबीआई: के सहायक प्रबंधक स्नेहा सिंह गरदन में फँसरी लगा के जान दे दिहली. अपर पुलिस अधीक्षक अनिल कुमार बतवले कि आईडीबीआई के मुख्य शाखा मे सहायक प्रबंधक के पद पर काम करे वाली पटना राजेन्द्र\nतरुण तेजपाल के जल्दिए गिरफ्तार करी गोवा पुलिस\nनयी दिल्ली.23 नवम्बर (वार्ता) यौन शोषण के आरोप में घेराइल तहलका मुख्य संपादक तरूण तेजपाल के गिरफ्तार होखे के उमेद बढ़ गइल बा. तहलके के एगो संवाददाता के यौन शोषण करे का मामिला में तरूण तेजपाल का खिलाफ केस लिख के दिल्ली आइल गोवा पुलिस तेजपाल के कबहियो गिरफ्तार क सकेले. तेजपाल पहिले त आपन\nमुलायम हो गइले डा. मुलायम\nलखनऊ 23 नवम्बर (वार्ता) डा. राम मनोहर लोहिया राष्ट्रीय विधि विश्वविद्यालय के पहिला दीक्षांत समारोह मे समाजवादी पार्टी प्रमुख मुलायम सिंह यादव आ सर्वोच्च न्यायालय के न्यायमूर्ति ए के सीकरी के कानून के सबले बड़का उपाधि एल डी एल के मानद उपाधि से सम्मानित कइल गइल. एह समारोह मे कुलपति प्रो. डा. गुरदीप सिंह मेहमानन


कश्मीर का वादियन में "करेंट मारे गोरिया" – Anjoria\nनवम्बर 1, 2010 करेंट मारे गोरिया, जम्मू कश्मीर, भोजपुरी फिल्म, शूटिंग\nभोजपुरी फिल्म के शूटिंग के बात आवेला त निर्माता निर्देशक उत्तर प्रदेश – बिहार ना त फेर मुंबई में लोकेशन तलाशेलें. बाकिर एगो भोजपुरी फिल्म अइसनो बा जवना के अधिकतर शूटिंग जम्मू – कश्मीर में कइल जाई.\nमारुती क्रियेशन के बैनर तले निर्माता रमन पंचौरी व आभा सिंह आ निर्देशक टी .बौबी सिंह के फिल्म “करेंट मारे गोरिया” के शूटिंग जम्मू कश्मीर में कइल जाई. निर्माता रमन पंचौरी कहले कि “करेंट मारे गोरिया” के आधा शूटिंग मुंबई में कर लिहल गइल बा. फिल्म के शेष भाग कहानी का मांग पर कश्मीरी परिवेश में फिल्मावल जाई.\nबतावल जरुरी बा कि एही फिल्म से एगो कश्मीरी अभिनेत्री, रितु मेहरा, भोजपुरी फिल्म जगत में डेग धरे जा रहलबाड़ी. एह फिल्म के एगो अउरी खासियत बा कि अनेकन सफल फिल्म बना चुकल निर्देशक बौबी सिंह एह फिल्म से अभिनय का क्षेत्रो में कदम रख दिहले बाड़न. फिल्म का एडिटिंग का दौरान जेही बौबी सिंह के काम देखल उहे जम के सरहलसि.\nफिल्म के मुख्य कलाकारन में बिरहा सम्राट विजय लाल यादव, अजय दीक्षित , मॉडल से अभिनेत्री बनल महक मल्होत्रा, भोजपुरी के मशहूर लोक गायिका वर्षा तिवारी आदि शामिल बा लोग.


'खाई के मगहिया पान, ए राजा हमरी जान लेब का हो ...' पान के किसान के सवाल\nबिहार के मगध क्षेत्र के चार ज़िला, नवादा, नालंदा, गया अवुरी औरंगाबाद में करीब पांच हज़ार किसान पान के खेती करेले।\nपान के भारत के संस्कृति के प्रमुख स्थान बा। पान खाये से लेके पुजा तक में इस्तेमाल होखेला। हिन्दू के कवनो धार्मिक अनुष्ठान पान के पत्ता बिना ना होखे। बात जब मगही पान के होखे त का कहे के बा। पान के तमाम प्रकार में मगही के सबसे बढ़िया मानल जाला अवुरी एकर कीमत बाकी किस्म से बहुत जादे होखेला।\nओईसे त भारत में बहुत जगह पान के खेती होखेला लेकिन बिहार के मगह (मगध) में होखेवाला मगही पान के विशेष स्थान बा। मगह के चार ज़िला, नवादा, नालंदा, गया अवुरी औरंगाबाद में करीब पांच हज़ार किसान पान के खेती करेले।\nनवादा में पान के खेती मंझवे, तुंगी, बेलदारी, ढेउरी, कैथी हतिया, पचिया, नारदीगंज, छत्तरवार डोला अवुरी डफलपुरा में होखेला जबकि नालंदा के बौरी, कोचरा, जौए अवुरी डेउरा सरथुआ, औरंगाबाद के देव प्रखण्ड आ गया के आमस अवुरी बजीरगंज प्रखण्ड में पान के खेती प विशेष ज़ोर बाटे।\nपान के खेती करेवाला अधिकांश लोग चौरसिया "बरई" वर्ग से आवेले। एगो पौराणिक कथा के मुताबिक प्राचीन काल में ऋषिमुनी जब पहिला बेर धरती प विष्णु यज्ञ करे चलले त ओ लोग के सोझा एगो समस्या खड़ा हो गइल। यज्ञ खाती ओईसे त धरती लगभग सब चीज़ उपलब्ध रहे, लेकिन पान ना रहे। पान के बिना यज्ञ पूरा ना हो सकत रहे अवुरी पान सिर्फ नागलोक में उपलब्ध रहे।\nपान के खेती में बांस, नारियल के रस्सी, मूंज अवुरी पूअरा (पुआल) के जरूरत पड़ेला। हरेक 15 दिन प कीटनाशक छींटल जाला। एक साल में करीब 80 बेर सिंचाई जरूरी बा।\nयज्ञ करेवाला लोग ए समस्या के देखत "चौॠषि" (चौर ऋषि) नाम के एगो ॠषि के बेटा के पान ले आवे बदे नागलोक भेजले अवुरी उ तमाम प्रकार के परेशानी के सहत आखिरकार नागलोक से पान के धरती प ले अईले। तबहिए से धरती प पान के खेती शुरू भईल। पान के खेती करेवाला अधिकांश लोग के संबंध "चौॠषि" के वंश से बा अवुरी इहे लोग आगे चलके चौरसिया कहाए लगले।\nआज एही "चौऋषि" के अधिकांश वंशज बदहाली अवुरी बरबादी के कगार प बाड़े। ए लोग के सोझा सबसे बड़ सवाल भविष्य के बाटे। खेती के बढ़त लागत अवुरी बाज़ार में घटत मांग के संगे-संगे प्राकृति के मार अब ए लोग के सोचे प मजबूर क देले बिया। बहुत लोग अब पान के खेती छोड़ देले बाड़े त बहुत छोड़े के सोचतारे।\nनवादा जिला के हिसुआ प्रखण्ड के ढेउरी निवासी दिनेश चौरसिया समेत 100 से अधिक किसान करीब 50 एकड़ में मगही पान के खेती करेले। इ खेती ए लोग के अपना बाप-दादा से विरासत में मिलल बा।\nदिनेश के मुताबिक पान के खेती खाती जमीन के चुनाव बड़ा सोच-समझ के करे के पड़ेला। ऐके खेत में हर साल पान के खेती नईखे हो सकत, एहसे हर साल अलग जमीन प पान के खेती होखेला। अयीसन जमीन चुने के पड़ेला जहां बरसात के पानी तक मत जमा होखे अवुरी सिंचाई के साधन भी होखे। बिना सिंचाई के पान के खेती संभव नईखे।\nपान बहुत कोमल होखेला, ऊपर से मगही पान के त बाते अलग बा। मगही पान गर्मी, जाड़ा अवुरी बरसात में खराब होखे लागेला, एहसे एकरा के मौसम के मार से बचावल बहुत जरूरी बा।\nउ कहले कि पान के खेत के कोड़ला (कुदाल से माटी पलटल) के बाद चौरस कईल जाला अवुरी पति कट्ठा 15 किलो सरसों के खल्ली में2क्विंटल गोबर के खाद मिला के डालल जाला। दिनेश बतवले कि "पान के खेती में बांस, नारियल के रस्सी, मूंज अवुरी पूअरा (पुआल) के जरूरत पड़ेला। हरेक 15 दिन प कीटनाशक छींटल जाला। एक साल में करीब 80 बेर सिंचाई जरूरी बा। जदी गर्मी जादे होखे से जादे सिंचाई के जरूरत होखेला। ए हिसाब से एक कट्ठा जमीन में पान के खेती के लागत करीब 30-35 हज़ार रुपया आवेला।"\nसबकेहु जानता कि पान बहुत कोमल होखेला, ऊपर से मगही पान के त बाते अलग बा। मगही पान गर्मी, जाड़ा अवुरी बरसात में खराब होखे लागेला, एहसे एकरा के मौसम के मार से बचावल बहुत जरूरी बा।\nनवादा के कैथी निवासी जगदीश अबकी साल7कट्ठा में पान के खेती कईले बाड़े। जगदीश बतवले कि "जब गर्मी के लूक (लू) चलेला त लोग घर में सटक जाले, लेकिन हमनी के सांस-परान खेत में टंगाईल रहेला। गर्मी बढ़ते पान प लगातार पानी छींटे के पड़ेला। तनिका आँख ऐने-ओने भईल त सब तबाह हो जाई।"\nगर्मी में जहां पान के पत्ता सड़ जाला उहें सर्दी में इ सुख जाला आ करिया हो जाला।जगदीश कहले कि "गर्मी में त पानी छींट के पान के बचावल जा सकता लेकिन जब जाड़ा में शीतलहर चलेला अवुरी तापमान5डिग्री से कम हो जाला त हमनी के वश ना चलेला। अयीसन हालत में पान के बचावल लगभग असंभव बा। इहे हाल तेज बरखा अवुरी आँधी-तूफान के समय होखेला।"\nअबकी के शीतलहर में बर्बाद भईल अपना फसल के देखावत नालंदा के सरथुआ निवासी रमेशर कहले, "हम आठ कट्ठा में पान के खेती कईले रहनी। दु-तीन महीना में पत्ता टूटे वाला रहे, लेकिन अब सबकुछ खतम हो चुकल बा। शीतलहर से पान के जड़ सूख गइल बा, पत्ता बहुत छोटे-छोटे बा। एकनी के केहु ना खरीदी।3लाख से जादे के नुकसान हो गईल।"\nएक कट्ठा में औसतन 500-600 ढोली पान के पैदावार होखेला। हरेक ढोली में 200 पत्ता होखेला। हरेक पत्ता के औसतन कीमत 50-60 पईसा होखेला। ए भाव से हरेक कट्ठा प किसान के 20-30 हज़ार रुपया के फायदा होखेला।\nपान के खेती करेवाला अधिकांश किसान अबकी साल परेशान बाड़े। केहु कर्जा चुकावे के चिंता में गलल जाता, त केहु पान के खेती से तौबा करता। केहु दोसरा जगह कमाए जाए के फेरा में बा। सवाल बा कि सबके मुंह लाल करेवाला किसान के चेहरा से लाली काहें उड़ गईल? का ए लोग के खोज खबर लेवे वाला केहु नईखे?\nसच्चाई बा कि सैकड़ों प्रकार के खतरा उठा के पान के खेती करत पान के किसान के ओर पलट के देखे वाला केहु नईखे। केंद्र सरकार अवुरी बिहार सरकार किसान के नाम प तमाम प्रकार के घोषणा करतिया, बीमा होखता, लेकिन पान के खेती अवुरी पान के किसान खाती केहु लगे कुछ नईखे। पान के खेती प ना त कवनो प्रकार के सब्सिडी मिलता, ना बीमा होखता (फसल बीमा योजना में पान के खेती के बीमा के कवनो प्रावधान नईखे), ना फसल बर्बाद होखला मुआवजा दिहल जाता। किसान के भविष्य भी पान के पत्ता जईसन नाज़ुक हालत में बाटे।\nए सभके बाद जदी फसल कसहूँ पार लाग गईल त अब बारी बा बाज़ार के। एक कट्ठा में औसतन 500-600 ढोली पान के पैदावार होखेला। हरेक ढोली में 200 पत्ता होखेला। हरेक पत्ता के औसतन कीमत 50-60 पईसा होखेला। ए भाव से हरेक कट्ठा प किसान के 20-30 हज़ार रुपया के फायदा होखेला। लेकिन सबसे बड़ परेशानी बा बाज़ार।\nबिहार में अयीसन कवनो मंडी नईखे जहां मगही पान के आधा फसल भी बेचाए पावे। स्थानीय स्तर प मगही पान के नाम मात्र के खपत के चलते एकरा के बेचे खाती बनारस गईल मजबूरी बा। मालूम रहे कि आम तौर प जेकरा के बनारसी पत्ता कहल जाला, असल में उ मगही पान के पत्ता होखेला।\nपान के किसान लोग के मुताबिक बनारस में पान बेचल बहुत मुश्किल काम बा। उहाँ के मंडी में बिचौलिया, दलाल अवुरी आढ़तिया के माध्यम से पान के बिक्री होखेला। ऊपर से समय से पईसा भी ना मिले। बनारस में एक टोकरी पान (करीब 50 ढोली, 10,000 पत्ता) के बिक्री प 20 प्रतिशत तक कमीशन देवे के पड़ेला। जहां पान के मंडी लागेला उहाँ रोज के 20 रुपया अलग से देवे के पड़ेला। कुल मिलाके एक ढोली (200 पत्ता) पान प खेती के अलावे सिर्फ तोड़ाई, ढोवाई, कमीशन आदि के लागत करीब 12 रुपया बाटे।\nए सभके बाद बनारस में मगही पान के औसतन कीमत 50 से 60 पईसा के बीच मिलेला। लेकिन इहो पईसा एक संगे ना मिले। खेती के बाकी कारोबार नीहन इहाँ भी बहुत बड़ स्तर प उधार कारोबार होखेला। बनारस के व्यापारी आधा-अधूरा भुगतान क के पान खरीद लेवेले जबकि बाकी पईसा के टुकड़ा-टुकड़ा में देवेले। हालत अयीसन भी आवेला जब किसान के आपन हज़ार-दु हज़ार रुपया व्यापारी के लगे छोड़ देवे के पड़ेला। काहेंकी ए पईसा के लेवे खाती बनारस गईल अपने आप में खर्चीला सौदा बा।\nए सभके देखत फिलहाल त पान के किसान के केहु से कवनो प्रकार के उम्मीद नईखे, लेकिन आस बा कि कहियो हालत बदली। जदी हालत ना बदलल त किसान जरूर बदल जईहे। या त पान के खेती छोड़ के दोसर कवनो चीज़ के खेती करीहे, ना त खेती से साफ मुंह मोड़ लिहे। लेकिन जब तक सांस बा, तब तक आस बा।\nFirst Update: 06 January, 2018 05:46 PM


होसला भरबीतन के- सउंसे कुदरत साथ निभवलस |\nघरे आके भरबीतन माई से सभ खिस्सा बतवले. माई झूठ दिलासा दियवली, बाकिर भरबीतन ना मनले आ राजा से लड़िके आपन हर-बैल वापिस लेबे के तय्यारी करे लगले. माई राजा के हैसियत-सामरथ के बखान करत भरबीतन के औकात बतवली, बाकिर भरबीतन कवनो हाल में हार माने खातिर तय्यारे ना रहले. ऊ सींकि के गाड़ी बनवले, गाड़ी खींचे खातिर मूस के मनवले आ चलि दिहले राजा से लड़ाई करे.\nराह में जब गोजर के नजर एह अचरज पर परल, त ऊ पूछि बइठल,’का बात बा,भरबीतन भाई?’\n‘सींक के मोरे आरी गाड़ी,\nओह से लड़े जात बानीं.’\nभरबीतन के दुस्साहस पर गोजर के अभिमान भइल. ऊ कहलस, ‘हमहूं तहरा एह लड़ाई में साथ देब. हमहूं तहरा संगें चलल चाहत बानीं.’\n‘गोजर-गोजर! आ जा,\nकान में समा जा!’\n-‘सींक के मोरे आरी गाड़ी,\nओह से लड़े जात बानीं!’\n‘माफ करऽ भरबीतन भाई!\nहर-बैल अबहीं लवटाइब!’\n‘रजवा सरवा हर लवटवलस,\nसउंसे कुदरत साथ निभवलस.’


मनोज तिवारी खइलें तकनीशियन खातिर बनल खाना – Anjoria\nमनोज तिवारी खइलें तकनीशियन खातिर बनल खाना\nजून 15, 2010 मनोज तिवारी\nभोजपुरी सिनेमा के मेगा स्टार मनोज तिवारी एक बेर फेर जता दिहलन कि ऊ अइसहीं मेगा स्टार ना कहाले बलुक दर्शकन आ फिल्म निर्माण से जुड़ल लोग के टीम के प्यार उनका के मेगा स्टार बनवले बा. पिछला दिने भईया हमार दयावान का शूटिंग का दौरान मनोज तिवारी फिल्म का शूटिंग से जुड़ल तकनीशियन आ स्पॉट ब्वाय का साथे लाइन में लग के खाना खइलन. अपना खातिर आइल टिफिन एगो स्पॉट ब्वाय के दे दिहलन आ अपने थरिया ले के लाइन में लाग गइलन.\nहोला ई कि फिल्म के नायक आ नायिका खातिर अलगा से वीआईपी टिफिन आवेला जवना के ऊ लोग अपना मेकअप वैन में भा रूम में बईठ के आराम से खाला. बाकी लोग खातिर अलगा खाना लगावल जाला जवना के लोग लाइन लगा के ले ला. ओह दिन मनोज तिवारी आपन टिफिन त स्पॉट ब्वाय के दे दिहलन आ अपने थरिया ले के लाइन में खड़ा हो गइलन. उनका के ओहिजा देखते हड़कंप मच गइल. लोग समुझावे के कोशिश कइल बाकिर ऊ ना मनलन. कहलन कि ईहो लोग हमार भाईये बन्धू हऽ, एह लोग से भेदभाव कइसन? आ फेर सबका साथे बइठ के खाना कइलन. एह दुर्लभ अवसर के फोटो ओहिजा मौजूद फोटोग्राफर पन्नू दादा निकाल लिहलन. सब लोग मनोज तिवारी का साथे खाना खा के एकरा के ना भुलाये लायक घटना बतवलन.\nशूटिंग का दौरान अइसनका शायद पहिले बेर भइल ओह दिन कि कवनो सुपर स्टार आम तकनीशियन खातिर बनल खइले.\nविनय आनन्द सुपर स्टार बन गइलन\nएह समुंदर में बड़का बड़का मगरमच्छ बइठल बाड़न


ट्रैक्टर ट्राली पलटला से गाजीपुर में दू आदमी मरल – टटका खबर\nगाजीपुर के सदर कोतवाली इलाका मे एगो भूसा लदाइल ट्रैक्टर ट्राली पलटला का चलते आजु दू जने के मौत हो गइल आ एक आदमी घवाहिल हो गइल.\nपुलिस बतवलसकि कि बंजारीपुर गांव का लगे एगो भूसा लदाइल ट्राली धर्मकांटा से वजन करा के लवटत रहुवे जब कासिमाबाद के ब्लाक प्रमुख रामायण यादव के वाहन से टक्कर लगला का बाद ट्रैक्टर ट्राली बेकाबू हो के पलट गइल. ओह पर सवार दू आदमी के मौत ओहिजे हो गइल जबाकि ब्लाक प्रमुख रामायण यादव घवाहिल हो गइल बाड़े.\nजिला अस्पताल मे इलाज का बाद ब्लाक प्रमुख घरे आ गइल बाड़े.\nTags: गाजीपुर, ट्रैक्टर ट्राली, सड़क हादसा


समय का साथे कदमताल कइल जरूरी रहे – Anjoria\nसमय का साथे कदमताल कइल जरूरी रहे\nOct 7, 2011 मोबाइल, स्मार्टफोन\nसमय बदलत बा आ समय का साथे नया नया चीज, नया नया प्रणाली आ नया नया साधन निकलत जात बा. बहुते पाठक लोग के शिकायत रहल कि अँजोरिया उनुका मोबाइल भा स्मार्टफोन पर ठीक से नइखे देखल जात. एह चलते अँजोरिया के स्टाइल बदले के पड़ल बा. अब अँजोरिया के रउरा अपना मोबाइलो पर बढ़िया से देख पढ़ सकीलें.\nहँ मोबाइल पर देखत घरी कुछ बदलाव जरूर लउकी. जइसे कि ओह पर ऊपर वाला मेनू, बगल वाला कॉलम ना नजर आई. बाकिर मोबाइल पर साइट देखे पढ़े वाला लोग के नयका सामग्री चाहेला आ ऊ उपलब्ध रही.\nआशा करत बानी कि एह बदलाव से रउरा सुविधा मिली.\nहमेशा रउरा साथ रहे के कोशिश में\nचलीं रावण पर राम के विजय पर्व मनावल जाव.\nदिल अभी पूरी तरह टूटा नहीं, दोस्तों की मेहरबानी चाहिये\n8 thought on “समय का साथे कदमताल कइल जरूरी रहे”\nअंजोरिया के नया चेहरा देखनी त देखते रह गइनी एह से ना की बहुत बढ़िया लगत बा .साँच कहीं त हमके ना आच्छा लागल . खैर आपन-आपन पसंद होखेला . गलती -सही माफ़ी चाहत बनी .\nरउरा बाति से हम सौ फीसदी सहमत बानी. लुक बढ़िया नइखे लागत. बाकिर मोबाइल वर्जन करे खातिर डिजाइन थीम बदले के पड़ल बा. तनी समय दीं. कुछ दिन में एह नया थीम पर काम कर के हम एकरो के नया आ खूबसूरत लुक देब, ई तय मानी.\nसाइज बढ़ा दिहनी. अब ठीक लागत होई ?\nशीर्सक के फांट आकार तनी बड़ लागता। ई मत मानल जाव कि कइसन आदमी हम बानी, कि संतुस्ट होतहीं नइखीं। धीरे-धीरे पुरनका से नयका चेहरा बइठ जाई मन में, तब ठीक लागे लागी। नाया चेहरा तनी असहज त करबे करेला। …\nधन्यवाद, चंदन जी. रउरा नइखे मालूम कि रउरा कतना सहायता करत बानी. एह तरह के सुझाव आ शिकायतन के हमेशा स्वागत बा.\nअब बन्हिआ बा। धन्यवाद रउरा के।\nअक्छर तनी छोट लागता…।


विधानसभा उपचुनाव – टटका खबर\nभाटपाररानी उप चुनाव के तइयारी आखिरी चरण में\nभाटपाररानी विधानसभा क्षेत्र के उप चुनाव के तइयारी अपना आखिरी चरण में चहुँप गइल बा. एहिजा 23 फरवरी के मतदान करावल जाई. मतदाता लोग में विश्चास जमावे खातिर सीआरपीएफ टीम मंगल का दिने भटनी, लार समेत अनेके गाँवो में फ्लैग मार्च कइलसि.


तनाव खातिर इंतजार ना करे के परेला. ऊ खुदे रउरा ऊपर आ जाला. शांत मन के खउरि देला. बाकिर सबसे सुंदर आ राहत देबे वाली बात ई बिया कि हमनी के ऋषि- मुनि लोग मानसिक तनाव के लखेदे के उपाय क गइल बा लोग.\nLast Updated: November 5, 2020, 1:13 PM IST\nए संसार में कई गो बेमारी अनादि- अनंत बाड़ी सन. ओही में से एगो के नांव ह- मानसिक तनाव. अब रउरा मन में सवाल उठी कि तनाव त दिन- दुपहरिया, सुबह- शाम कबो हो सकेला. त एकरा के स्वाभाविक भावना ना मानि के बेमारी काहें कहतानी. त सरकार, कतने लोग छोटी- छोटी बात पर तनाव में आ जाला ओकरा के का कहब? स्वाभाविक प्रतिक्रिया? ना नू. कुछु आदमी त तनिकी भर बात पर गरमा जाला. चिड़चिड़ा के अक- बक बोले आ गारी देबे लागेला. त एकरा के रउरा स्वाभाविक कइसे कहि सकेनी. हर बात में तनाव त रोगे ह. बेमारिए ह. हालांकि ए संसार में अइसन कवनो आदमी नइखे जे कभी ना कभी तनाव में ना आइल होखे.\nमहापुरुष लोगन के अमृत-तत्व\nरुपया- पइसा के मामला होखे तब, आपसी गलतफहमी हो जाउ तब, केहू से झगड़ा- झंझट हो जाउ तब, आफिस में केहूके अभद्र व्यवहार झेले के परे तब, आ चाहे व्यक्तिगत अउरी कौनो समस्या होखे तब. तनाव खातिर इंतजार ना करे के परेला. ऊ खुदे रउरा ऊपर आ जाला. राउर शांत मन के खउरि देला. बाकिर कई लोग एह तनाव से मुक्त होखे के उपाइ क लेला. सबसे सुंदर आ राहत देबे वाली बात ई बिया कि हमनी के ऋषि- मुनि लोग मानसिक तनाव के लखेदे के उपाय क गइल बा लोग. तनाव के अदृश्य लाठी से लखेदे के उपाय देके महापुरुष लोग हमनी के अमृत तत्व दे गइल बा लो.\nभोजपुरी में ये भी पढ़ें : आउ रे निनिया निनर बन से\nशवासन के महत्व\nसबसे बड़का उपाय त शवासन ह. शवासन माने? शवासन माने जइसे शव या मुअल आदमी के अवस्था हो जाला ओइसहीं सूति जाईं. अब रउरा कहब कि ई कुल का खराब बात कहे लगनी. त हम नइखी कहत सरकार, हमनी के ऋषि- मुनि कहि गइल बा लो. एही से एह आसन के नांव ह शवासन. त चितान माने पीठ के भरे सूति जाईं. कुल अंग- प्रत्यंग ढीला छोड़ि दीं, जइसे ई कुल अंग राउर ना ह. मन से कुल चिंता- फिकिर निकाल दीं. मानि लीं कि रउरा कुछु देर खातिर एह देह आ मन से अलग हो गइलीं. राउर कुल चिंता- फिकिर राउर ना दोसरा के ह.\nएह अवस्था में दस मिनट लेटल रहीं आ कल्पना करीं कि भगवान के आसिरबाद रउरा ऊपर सफेद प्रकाश के रूप में बरिसता. सफेद प्रकाश रूपी भगवान के आसिरबाद से रउरा नहा रहल बानी. दस मिनट एह अवस्था में लेटल रहीं. बाकिर ध्यान राखबि कि नींद ना आवे. भगवान के प्रकाश के आनंद में डूबल रहीं. दस मिनट बाद रउरा देखबि कि खूब तरो- ताजा हो गइनी. एगो नया स्फूर्ति महसूस होखे लागी.\n“टेंसन फ्री टाइम”\nअब दोसरका उपाय का बतावल बा? दोसरका उपाय ई बा कि दिन आ रात मिला के कवनो घरी एगो टाइम फिक्स क लीं. ओह टाइम के रउरा “टेंसन फ्री टाइम” नांव ध दीं. ठीक ओह टाइम में रउरा ध्यान राखीं कि टेंसन के नइखे आवे देबे के. जइसे गेट कीपर के हिदायत दिहला पर ऊ केहू के भीतर ना ढुके देला, ठीक ओही तरी “टेंसन फ्री टाइम” में रउरा सावधान रहीं. धीरे- धीरे एह प्रेक्टिस के एक बार से दू बार, फिर तीन बार, फिर चार बार क दीं. बढ़त- बढ़त ई प्रेक्टिस 24 घंटा के हो जाई आ रउरा हमेशा टेंसन फ्री हो जाइब. बाकिर ई एतना आसान नइखे. एकर प्रेक्टिस करे के परी. आ प्रेक्टिस नियमित होखी तब लाभ होई. ई ना कि एक दिन कइनी आ दू दिन छोड़ि दिहनी. हर काम में शुरू में मेहनत आ अभ्यास के जरूरत परेला. बाद में ऊहे रउरा स्वभाव के अंग बनि जाला. जेकर जेतना गहिर तनाव रही ओकर तनाव रूपी कचरा खतम होखे में ओतने समय लागी.\nत तिसरका उपाय का बा? रउरा याद होखी ऋषि- मुनि लोग कहले बा- “श्वांस व्यायाम करीं सभे.” श्वांस व्यायाम यानी अपने सांस के आवत आ जात देखीं. कइसे? एकर सबसे आसान तरीका ई बा कि शांत मन क के बइठि जाईं चाहे बिस्तर पर लेटि जाईं. अब अपना सांस के अइसे देखीं जइसे ई दोसरा के सांस होखे. सांस आवता आ जाता. बस ओकरा देखे के बा. अंग्रेजी में कहीं त वाच करेके बा. बस देखत रहीं. रउरा चकित हो जाइब कि सांस के देखे वाली एह प्रक्रिया में रउरा तनाव फ्री हो गइनी. शुरू में ई तनी कठिन लागी. दिमाग दोसरा ओर चलि जाई.\nअंड- बंड कुछू दिमाग में आवे लागी. बाकिर दिमाग शांत राखे के बा आ अपना सांस के अइसे देखे के बा जइसे ई दोसरा के सांस होखे. एही से राउरा मये तनाव छू- मंतर हो जाई आ राउर मन आ शरीर बहुत हल्का लागी. अच्छा महसूस होखी. एही के कहल जाला श्वांस व्यायाम. पढ़ला पर त ई लागी कि एमें का बा. ई त चुटकी में हो जाई. बाकिर करे लागला पर बुझाई कि एहू के प्रेक्टिस जरूरी बा. तब जा के ई हमनी के स्वभाव में शामिल हो पाई. एही का संगे अनुलोम- विलोम प्राणायाम क लेब त सोना में सुहागा हो जाई. अनुलोम- विलोम प्राणायाम तनाव के दुश्मन ह.\nत चौथा उपाय का बतावल बा? मनपसंद संगीत सुने के चाहीं. एमें तनी पेंच बा. पेंच ई बा कि अगर रउरा रैप संगीत सुने के आदत बा त तनाव कौनो हालत में ना जाई. बल्कि अउरी बढ़ि जाई. रैप संगीत, शोर वाला संगीत ह. हं, अगर रउरा शास्त्रीय संगीत सुनतानी, कौनो मीठा भजन सुनतानी त ओकर बहुत लाभ मिली. रउरा संगीत में डूबि के तनाव मुक्त हो जाइब. शास्त्रीय संगीत के रचना भगवान के भजन खातिर भइल रहे. एही से एकरा के देव संगीत भी कहल जाला.\nबाकिर ई जरूरी नइखे कि सभे के शास्त्रीय संगीत पसंद होखे. ढेर लोगन के फिल्मी गाना पसंद ह. त फिल्मी गाना/संगीत रउरा तंत्रिका तंत्र के उत्तेजित करे खातिर होले सन. रउरा के शांति के साम्राज्य में ले जाए खातिर ना. हम फिल्मी गाना/संगीत के रचना करे वाला लोगन से एइजा क्षमा मांगि लेतानी. हो सकेला ऊ लोग कुछु संगीत शांति देबे वाला भी बनवले होखसु, बाकिर हमरा ध्यान में उत्तेजक संगीते ढेर आइल बा. त मीठा संगीत सुनीं आ तनाव भुला दीं.\nमौसमी फल- मूल\nअउरी का उपाय बा? त सरकार, उपाय बहुते बा. बाकिर खास- खास उपाय के बात करीं त ओमें खाद्य पदार्थ के महत्वपूर्ण भूमिका बा. त का खाए- पीए के चाहीं. डाक्टर आ मनोचिकित्सक लोग कहले बा कि शराब, सिगरेट, अधिका कॉफी, चाय आ तंबाकू (सिगरेट, जर्दा वाला पान, गुटका वगैरह) के सेवन ना करे के चाहीं. लोग बुझेला कि ए कुल के सेवन कइला से तनाव कम हो गइल बाकिर कौनो नशा के सेवन से हमनी के तंत्रिका तंत्र चौपट हो जाला. ढेर मांस आदि के सेवन तनाव के बढ़ावेला. तलल- भुनल खाना से परहेज आ शुद्ध शाकाहारी भोजन से प्रेम. मौसमी फल- मूल खाएके चाहीं. डाक्टर बाबू लोग ईहे कुल उपाय बतवले बा.\nतनकी भर कसरत\nहं, कसरत भी तनाव से मुक्ति में बहुत लाभकारी ह. कौनो कसरत. आज भी कई लोग दंड- बैठक करेला. कुछ लोग पार्क भा कौनो मैदान के तेज चलि के चार चक्कर लगा देला. केहू धीरे- धीरे दौड़ लगावेला. केहू घरे में कुछ गिनल- चुनल. हल्का- फुल्का कसरत करेला. कसरत हल्का होखी तबो फायदा करी.\nआ अंतिम बात ई कि कौनो अच्छा किताब पढ़े के चाहीं. किताबियो तनाव दूर करे में बहुत मदद करेली सन. किताब के मौन मददगार साथी कहल गइल बा. अच्छा आ प्रेरक किताब पढ़ल बहुत लाभदायक ह. जे धार्मिक प्रवृत्ति के बा ऊ धार्मिक किताब पढ़ी, जे खेल- कूद वाला बा ऊ ओही से जुड़ल किताब पढ़ी. जेकर जइसन पसंद. बाकिर ई त प्रमाणित हो गइल बा कि किताब तनाव से मुक्ति देले.


अब भोजपुरी के ओकर हक मिल जाये के चाहीं. – Anjoria\nखबर गीत-गवनई टीवी देश आ समाज फिल्म मनोरंजन सरोकार\nअप्रैल 12, 2011 भोजपुरी, सम्मेलन\nदिल्ली में ९ अप्रेल से शुरु दु दिन के भोजपुरी विश्व सम्मेलन के उद्घाटन कइला का बाद लोकसभा स्पीकर मीरा कुमार अपना संबोधन में कहली कि, “बहुत देर हो चुकल अब भोजपुरी के ओकर हक मिल जाये के चाहीं.” मुख्य अतिथि शत्रुघ्न सिन्हा के कहना रहे कि संसद के अगिला मानसून सत्र में भोजपुरी के आठवीं अनुसूची में शामिल करावे के जोरदार प्रयास कइल जाई. एह बात के समर्थन कार्यक्रम में मौजूद सांसद संजय निरुपम, उमा शंकर सिंह, महाबल मिश्रा, रघुवंश प्रसाद सिंह आ नीरज शेखर, सभे कइल.\nकार्यक्रम पूर्वांचल एकता मंच का तरफ से आयोजित रहे आ एकर अध्यक्ष शिवजी सिंह सगरी अतिथियन के स्वागत कइलें.\nएह कार्यक्रम में मारीशस से आइल प्रख्यात लेखिका डा॰ सरिता बुद्धू, आरा के वीर कुंवर सिंह विश्वविद्यालय के कुलपति सुभाष सिन्हा, फ्रंटलाइन ग्रुप के चेयरमैन डा॰ संजय सिन्हा, वरिष्ठ\nसाहित्यकार डा॰ गुरुचरण सिंह, बिहारी खबर के संपादक अश्विनी कुमार सिंह समेत कई लोग के सम्मानितो कइल गइल.\nअगिला दिने सांस्कृतिक कार्यक्रम में जबाबी चइता में भोजपुरी के लोक कला पक्ष उजागर कइल गइल. भोजपुरी सिनेमा के स्वर्णिम काल कार्यक्रम में भोजपुरी सिनेमा के महानायक कुणाल सिंह आ पार्श्व गायक उदित नारायण के मौजूदगी चार चाँद लगा दिहलसि. एह कार्यक्रम में फिल्म निर्मात्री दीपा नारायण, फिल्म “कब होई गवना हमार” के राष्ट्रीयपुरस्कार विजेता निर्देशक आनन्द गहतराज, “छोटकी दुलहिन” के निर्माता अभय आदित्य सिंह, निर्माता निर्देँशक राज कुमार आर पाण्डेय, गीतकार मोतीलाल मंजुल, युवा एंकर अजीत आनन्द आ छवि पान्डेय समेत कई हस्तियन के सांसद शाहनवाज हुसेन, जगदम्बिका पाल आ बिहार जदयू अध्यक्ष वशिष्ठ नारायण सिंह का हाथे सम्मानित कइल गइल.\nसाहित्यिक सत्र आ कवि सम्मेलन में भोजपुरी के नामी गिरामी कवि आ साहित्यकार आपन मौजूदगी दर्ज करवलें त सांस्कृतिक सत्र में गायक आलोक कुमार, अनामिका सिंह, आलोक पाण्डेय, रामाशीष बागी, सुशांत, दीपक त्रिपाठी, अर्पिता भट्टाचार्य, सीमा जायसवाल, संगीता यादव, सीमा तिवारी आ शर्मिला पाण्डेय के गायकी से हजारन का संख्या में मौजूद दर्शक झूम उठलें.\nकार्यक्रम के सफल संचालन में चन्द्र शेखर राय, संजय सिंह, संतोष ओझा, राजेश कुमार सिंह, अमरेन्द्र कुमार सिंह, मुकेश कुमार सिंह, संतोष पटेल वगैरह के सक्रिय भागीदारी रहल.\n(स्रोत – संतोष सिन्हा)\n6th Bhojpuri Film Awards on 28th May\nOne thought on “अब भोजपुरी के ओकर हक मिल जाये के चाहीं.”\nअप्रैल 23, 2011 को 6:32 अपराह्न पर\nsahitya aur kavi sammelan ke report bhi jaldi aaee jawana ke bhojpuri ke vikas khatir sarthak prayas kahal ja sakela


December 2010 – टटका खबर\nअब आर पार के लड़ाई होखी पूर्वांचल खातिर\nकाल्हु पूर्वांचल स्वाभिमान यात्रा के समापन गोरखपुर में हो गइल. समापन सभा में अमर सिंह का दांये बायें, मनोज तिवारी, संजय दत्त, जयाप्रदा वगैरह लोग मौजूद रहे. अपना बीमारी का बावजूद पौने पाँच सौ किलोमीटर के यात्रा कर के पूर्वांचल राज्य के अलख जगावे वाला अमर सिंह कहलें कि कई गो मुख्यमंत्री आ देश के…\nRead More about अब आर पार के लड़ाई होखी पूर्वांचल खातिर\nदस दिन खातिर रेल सेवा में हचपच रही\nसिवान में एगो ओवरब्रिज पूरा करे खातिर अगिला दस दिन ले सबेरे आठ बजे से एगारह बजे का बीच कवनो ट्रेन छपरा सिवान रेल लाइन पर ओहिजा से ना गुजरी. एकरा खातिर कुछ ट्रेन के रद्द कर दिहल गइल बा, कुछ के अगाती आ कुछ के पिछाती कर दिहल गइल बा.\nRead More about दस दिन खातिर रेल सेवा में हचपच रही\nनौ गो डकैत गिरफ्तार\nछपरा पुलिस सात गो डकैतन के मढ़ौरा चँवर से गिरफ्तार कइलसि आ बाद में ओकनी का बयान का बाद दू जने अउर के. ई सगरी डकैत मुन्ना नट के गिरोह के हउवें जवना पर कई जिला में चोरी आ डकैती के मामिला दर्ज बा. पकड़ाइल डकैतन में मोतिहारी, मुजफ्फरपुर, पकड़ी दयाल, मकरे, सरैया, आ बेतिया…\nRead More about नौ गो डकैत गिरफ्तार\nनहर का पानी से फसल के बरबादी\nदोहरी घाट मुख्य नहर के अहिरौला माइन शाखा में अचके में बेहिसाब पानी छोड़ दिहला का चलते बलिया जिला के गोठवां आ खनवार गाँव के सैकड़ो बिगहा में लागल फसल डूब के बरबाद हो गइल. जले ले माइनर में पानी छोड़वावल रोकवावल जाइत तब ले पूरा फसल डूब चुकल रहुवे. अब ओह किसानन खातिर मुआविजा…\nRead More about नहर का पानी से फसल के बरबादी\nखेत खइलसि गदहा मार खाई ….\nकरे केहू भरे केहू वाला. गुड़गाँव सिटी बैंक के रिलेशनशिप मैनेजर शिवराज पुरी के गिरफ्तारी हो गइल बा. पुरी बैंक के ग्राहकन से करीब चार सौ करोड़ रुपिया के घोटाला कर डलले बा आ ओह रुपिया के शेयर मार्केट में लगा दिहले बा. रुपिया के पता लगावल जात बा बाकिर एह बीचे केन्द्रीय प्रत्यक्ष कर…\nRead More about खेत खइलसि गदहा मार खाई ….\nमुरली मनोहर मन मोहन के कामे ना आ पइहन\nलोक लेखा समिति के अध्यक्ष मुरली मनोहर जोशी साफ कर दिहले बाड़न कि टूजी स्पेक्ट्रम घोटाला के समहर जाँच खातिर जेपीसी बनावल जरुरी बा काहे कि लोक लेखा समिति के आपन सीमा बा आ ऊ अपना सीमा का बाहर ना जा सके. कांग्रेस के कहना रहे कि प्रधानमंत्री जब लोक लेखा समिति का सोझा आपन…\nRead More about मुरली मनोहर मन मोहन के कामे ना आ पइहन\nबिहार वाला तरीका पूरा देश में लगावल जाई\nचुनाव आयोग तय कइले बा कि पिछला चुनाव में बिहार में लगावल तरीका अब पूरा देश में लागू कइल जाई. उम्मीदवारन के खरचा पर नियन्त्रण आ नजर राखे खातिर अब हर उम्मीदवार के एगो अलग बैंक खाता खोले के पड़ी आ ओकर सगरी चुनाव खर्च ओहि खाता से करे के पड़ी. आयोग अपनो लगे एगो…\nRead More about बिहार वाला तरीका पूरा देश में लगावल जाई\nकरकरे खातिर दिहल बयान पर दिग्विजय सफाई दिहलें\nएगो किताब का विमोचन समारोह में भाषण देत कांग्रेस के महासचिव दिग्विजय सिंह कह दिहलें कि करकरे मुसलमानन खातिर भगवान बनि के आइल रहलें. जब एह बयान पर बवाल मचि गइल त अब सफाई देत कहले बाड़न कि भगवान ना भगवान के पैगाम ले के आवे वाला दूत रहलें करकरें. अब मुसलमान करकरे के अपना…\nRead More about करकरे खातिर दिहल बयान पर दिग्विजय सफाई दिहलें\nचार बाँस चौबीस गज अंगुल अष्ट प्रमाण\nडरबन में चल रहल भारत दक्षिण अफ्रीका का बीच दुसरका टेस्त मैच का तीसरका दिने भारत २२८ रन बना के आल आउट हो गइल आ जीते खातिर दक्षिण अफ्रीका के लक्ष्य मिलल ३०३ रन बनावे के. आजु के खेल खतम होखा का बेरा दक्षिण अफ्रीका तीन विकेट का नुकसान पर १११ रन बना लिहले रहुवे….\nRead More about चार बाँस चौबीस गज अंगुल अष्ट प्रमाण\nजनता दल यू आजु केन्द्र सरकार के चेतवलसि कि ऊ एम्स के निजीकरण करे का कोशिश से बाज आवे ना त जदयू आन्दोलन करी. एम्स के प्राइवेट वार्ड के फीस बढ़ा दिहल गइल बा. सरकार के कहना बा कि एहू से मिलल धन के इस्तेमाल आम आदमी के स्वास्थ्य सेवा देबे में कइल जाई. सरकार…\nRead More about एम्स के निजीकरण का खिलाफ जदयू के चेतावनी\nजान के बाजी हार गइलें संजय दत्त\nमुंबई हाई कोर्ट संजय दत्त के दू गो परिसंपत्ति जब्त करे के आदेश दे दिहले बिया. एह साल जनवरी में आल इन्डिया मोशन पिक्चर्स प्रोड्यूसर्स एसोसिएशन एगो विवाद में पंचयति कर के संजय दत्त के दू करोड़ रुपिया के हरजाना देबे के कहले बिया. सजय दत्त पर एगो निर्माता शकील नूरानी के आरोप बा कि…\nRead More about जान के बाजी हार गइलें संजय दत्त\nसहारनपुर में लौंडा आ लौंडेबाज पकड़इलें\nसहारनपुर में देश के कई जगहा से जूटल समलैंगिक समुदाय के १३ लोग के पुलिस गिरफ्तार कर लिहले बिया. एहमें डाक्टर, प्रोफेसर, समाजसेवी, आ विद्यार्थी हर तरह के लोग शामिल बा. देश में अपना तरह के ई पहिलका जुटान रहुवे जवन सहारनपुर के एगो ब्यूटीपार्लर चलावे वाला बंटी विनोद के जन्मदिन का मौका पर भइल…\nRead More about सहारनपुर में लौंडा आ लौंडेबाज पकड़इलें\nएक दिन में चौदह विकेट गिरल\nदक्षिण अफ्रीका का साथ हो रहल दूसरका टेस्ट मैच का दोसरका दिने कमाल के खेल हो गइल आ संकट में घेराइल भारत पहिला पारी का आधार पर ७४ रन के बढ़ती बना लिहलसि. दक्षिण अफ्रीका एक सौ एकतीसे रन बना के आउट हो गइल. बाद में आपन दुसरका पारी खेले आइल भारत स्टम्प का बेरा…\nRead More about एक दिन में चौदह विकेट गिरल\nपूर्वांचल खातिर जान देबे के तइयार बाड़न अमर सिंह\nपूर्वांचल स्वाभिमान यात्रा में गोरखपुर चहुँपल अमर सिहं पत्रकारन से कहलन कि पूर्वांचल खातिर ऊ आपन जानो दे दीहें बाकिर पाछा ना हटीहें. बहुत दिन से बीमार अमर सिंह के डाक्टर धूल धक्कड़ से अलगा रहे के कहलें बाड़न. उनका किडनी के बीमारी बा. इलाहाबाद से पूर्वांचल यात्रा शुरु कर के गोरखपुर तक चहुँपल अमर…\nRead More about पूर्वांचल खातिर जान देबे के तइयार बाड़न अमर सिंह\nकानपुर से लड़की भगावे का आरोप में देवरिया में छापा\nअतवार का दिने कानपुर से आइल पुलिस टीम बरहज थाना के मोहांव निवासी संतोष कुमार गौड़ के पकड़े खातिर कई जगहा छापा मरलसि बाकिर ऊ पुलिस का हाथे ना लागल. ओकरा पर आरोप बा कि पिछळा १९ अक्टूबर के ऊ कानपुर के फैजलगंज निवासी एगो मुसलमान लड़की के बहला फुसला के भगा ले गइल बा….\nRead More about कानपुर से लड़की भगावे का आरोप में देवरिया में छापा\nनक्सल मुकाबिला में सिवान के लाल शहीद हो गइल\nसिवान जिला के सिसवन ब्लाक के भैंसावड़ा गाँव के हंसनाथ सिंह के बेटा विश्राम सिंह सीआरपीएफ में रहुवे आ पश्चिमी बंगाल का मेदिनीपुर जिला में तैनात रहे. ओहिजा भइल एगो नक्सल हमला से पिछला २४ दिसम्बर के ओकर मौत हो गइल. काल्हु सबेरे ओकर पार्थिव शरीर गाँवे चहुँपल आ पूरा सम्मान का साथ गंगपुर सिसवन…\nRead More about नक्सल मुकाबिला में सिवान के लाल शहीद हो गइल\nमोतिहारी बावन बिगहा तालाब के पर्यटक स्थल बनावल जाव\nमोतिहारी के बावन बिगहा तालाब के पर्यटक स्थल में विकसित करे के बाति उठावल गइल बा. ओहिजा बौद्ध स्तूपो बा. तालाब अतना बड़हन बा कि झील का तरह लागेला आ ओकरा के पर्यटन स्थल का तरह विकसित कइल जा सकेला. तालाब में नौकायन के सुविधा दिहल जा सकेला. हर साल विदेशी पक्षी बड़हन संख्या में…\nRead More about मोतिहारी बावन बिगहा तालाब के पर्यटक स्थल बनावल जाव\nतस्करी के गाँजा बेच दिहला का आरोप में कस्टम अधिकारी गिरफ्तार\nकाल्हु अतवार के राति अगमकुआं पुलसि सेन्ट्रल कस्टम के इंस्पेक्टर, हवलदार, आ सिपाही समेत पाँच लोग के गाँधी सेतु पर से गिरफ्तार कर लिहले बिया. ओह लोग पर एगो तस्कर आरोप लगवले बा कि ओकरा ट्रक से कस्टम अधिकारी गाँजा के तीस गो बोरा पकड़लें आ ओकरा के बेच दिहले. एकरा बाद ऊ ओह गाड़ीवाला…\nRead More about तस्करी के गाँजा बेच दिहला का आरोप में कस्टम अधिकारी गिरफ्तार\nघोटाला के पइसा सोनिया के मिलल बा\nजनता पार्टी के अध्यक्ष सुब्रह्मण्यम स्वामी काल्हु आगरा में कहलें कि टूजी स्पेक्ट्रम घोटाला से मिलल रुपिया में से सैकड़े साठ सोनिया गाँधी के मिलल बा जवन कि विदेशी बैंकन में जमा बा. कुछ हिस्सा करुणानिधि के मिलल बा. सोनिया गाँधी आपन धन अॡना दू गो बहिन का नाम से जमा करवले बाड़े. स्वामी का…\nRead More about घोटाला के पइसा सोनिया के मिलल बा\nसपा के आजम खाँ काल्हु इटावा में कहलें कि समय आ गइल बा कि नेहरू अब्दुल्ला समझौता सार्वजनिक कर दिहल जाव. लोग के मालूम पड़े के चाहीं कि झगड़ा के जड़ का बा. कुछ दिन पहिले आजम खाँ कहले रहलें कि कांग्रेस के पूरा देश से कवनो मुसलमान ना मिलल मंत्री बनावे खातिर त काश्मीर…\nRead More about शेख अब्दुल्ला आ नेहरू समझौता सामने आवे के चाहीं


खबर भोजपुरी में (बुध, 31 दिसंबर 2014) – टटका खबर\n(मंगल, 30 दिसंबर के खबर)\nक्रिकेट में एगो बड़हन धमाका करत कप्‍तान रहल महेन्‍द्र सिंह धोनी टेस्ट मैचन से सन्यास ले लेबे के एलान क दिहलन. हाल का समय में धोनी के कप्तानी के धार खतम हो गइल रहे आ उनका कप्तानी में विदेश में खेलल 30 गो टेस्ट में से महज छह गो में भारत के जीत मिलल. कहल जात बा कि टीम में कुछ अन्दरुनी मनभेद आ बीसीसीआई के दबाव का चलते धोनी हटे के फैसला कइले. धोनी के कप्तानी में खेलल आजु के मैच बरोबरी पर छूटल आ ऑस्‍ट्रेलिया 2-0 से सीरिज अपना नाँवे क लिहलस.\nभारतीय जनता पार्टी के अध्‍यक्ष अमित शाह के साल 2005 के सोहराबुद्दीन शेख फर्जी मुठभेड़ मामले में मुम्‍बई में सीबीआई के विशेष अदालत आरोपमुक्‍त कर दिहले बिया, अदालत के कहना बा कि सीबीआई जवन निष्‍कर्ष प्रस्‍तुत कइले बिया तवना के पूरा से सकारल ना जा सके आ शाह के आरोपी ना बनावल जा सके. कांग्रेस सरकार का समय कुछ एनजीओ, मीडिया पत्रकार आ राजनेरा षडयन्त्र क के अमित शाह के फँसावे के भरपूर कोशिश कइले रहले जेहसे कि आगे चल के तब गुजरात के मुख्यमंत्री रहल नरेन्द्र मोदी के अझुरावल जा सके. बाकिर कहल जाला कि साँच के परेशान भले क ल ओकरा के हरावल ना जा सके.\nजम्‍मू कश्‍मीर में सरकार बनावे के डगर अबहियों नइखे लउकत. पीडीपी, नेकां आ कांग्रेस के गठबन्हन बने त जम्मू के जनमत के पूरा से उपेक्षा हो जाई बाकिर जम्मू-कश्मीर के मुख्यमंत्री कवनो हिन्दू मत बन जाव एह चलते घाटी के विधायक नइखन चाहत कि भाजपा संगे मिल के कवनो सरकार बने. मंगल का दिने भाजपा महासचिव राम माधव राज्यपाल से भेंग कइलन. उनकर कहना बा कि पीडीपी आ नेशनल कांफ्रेंस के बीच गठबन्हन जम्‍मू-कश्‍मीर के लोग संगे धोखा कइल होखी. पीडीपी अध्‍यक्षा मेहबूबा मुफ्ती बुध का दिने राज्‍यपाल से भेट करीहें.\nसूचना और प्रसारण राज्‍य मंत्री कर्नल राज्‍यवर्द्धन सिंह राठौड के कहना बा कि आमिर खान के फिलिम पीके पर केन्द्र सरकार कुछ ना कर सके. सेंसर बोर्ड एकरा के मंजूरी दिहले बावे. बाकिर पूरा देश में जगहे जगह पीके फिलिम में हिन्दू देवता के आपत्तिजनक चित्रण के शिकायत करत हिन्दू नवही विरोध करत बाड़े. एकर निर्देशक त माने के तइयारे नइखन कि एह फिलिम में हिन्दू धर्म का प्रति असम्मान देखावल गइल बा. बाकिर अगर अइसने कवनो फिलिम मुसलमान भा ईसाईयन के खिलाफ बनल रहीत त अबले पूरा देश में बवाल मच गइल रहीत आ तब सेंसर बोर्ड से लिहले सेकूलर मीडिया ले कुकुरबझाँव शुरु हो गइल रहीत.\nतीन दिन पहिले इंडोनेशिया में कवनो हादसा के शिकार हो गइल एयर एशिया के विमान के खोजला पर ओकरा सवारियन के लाश समुद्र में मिलल शुरू हो गइल बा. अबहीं ले चालीस गो से अधिका लाश निकालल जा चुकल बा. बाकिर जहाज के मलवा अबहीं नइखे मिलल. बस कुछ टुकड़ा मिलल बा.\nउत्‍तराखंड के राज्‍यपाल अजीज कुरैशी के बाकी कार्यकाल मिजोरम के राज्‍यपाल का रूप में पूरा करे ला भेज दिहल गइल बा. राष्‍ट्रपति भवन से जारी विज्ञप्ति में मेघालय के राज्‍यपाल डॉ के के पॉल के उत्‍तराखंड के नया राज्‍यपाल बनावल गइल बा. के के पॉल उत्‍तराखंड का साथही मणिपुरो के राज्‍यपाल रहींहे. पश्चिम बंगाल के राज्‍यपाल केसरी नाथ त्रिपाठी के मेघालयो के राज्‍यपाल के जिम्मा सँउपल गइल बा.\nहालही में असम में भइल नरसंहार के न्यायायिक जाँच करावे के फैसला कइले बाड़न मुख्‍यमंत्री तरूण गोगोई. ई हिंसा करेवाला उग्रवादियन का खिलाफ सेना विशेष अभियान चलाई आ ड्रोन विमानो के इस्तेमाल कइल जाई.\nपाकिस्‍तान सरकार ने मुम्‍बई हमला के सरगना जकी-उर-रहमान लखवी पर नया आरोप लगा के फेरू हिरासत में ले लिहले बिया.\nअइसन अनेसा जतावल जात बा कि ऑटो उद्योग के उत्‍पाद शुल्‍क में दिहल रियायत के सरकार वापस ले ली आ तब पहली जनवरी से मोटर साइकिल आ गाड़ियन के दाम बढ़ जाई.\nवाराणसी के काशी विश्वनाथ मंदिर के मरम्मत के काम केन्द्रीय भवन अनुसंधान संस्थान (सीबीआरआरआई) के सँउपल गइल बा आ संस्थान के काशी विश्वनाथ मंदिर ट्रस्ट का तरफ से सत्तावन लाख रूपिया दे दिहल गइल बा. एह मंदिर के निर्माण साल 1777 में कइल गइल रहे.\nबिहार सरकार कैमूर के एसपी आ भभुआ के एसडीपीओ समेत चौदह गो अधिकारियन के तबादल क दिहले बिया. पिछला दिने यौन शोषन के आरोप लागल कैमूर के एसपी पुष्कर आनंद के आरा एमएमपी के कमांडेट बनावल गइल बा जबकि आरोप लगावे वाली निर्मला कुमारी के बीएमपी-सात कटिहार के डीएसपी पद पर भेज दिहल गइल बा.\nबिहार में नक्सली हमला में शहीद होखेवालन के परिजन के अब पांच लाख रूपिया के मुआवजा दिहल जाई.\nकेन्द्र सरकार मीडिया आ मनोरंजन उद्योग के बढ़ावा देबे खातिर एक लाख से अधिका आबादी वाला शहरन में निजी एफ.एम. स्टेशन खोले के अनुमति दी. एगो नया संचार\nविश्वविद्यालय स्थापित करी आ जल्दिए दूरदर्शन के किसान चैनल लांच कइल जाई.\nपश्चिम चंपारण के मंझौलिया थाना पुलिस खुफिया जानकारी का आधार पर छापा मार के एगो नाजायज मिनी शराब फैक्ट्री खोज निकललस. ओहिजा से दू गो कारोबारियनो के पकड़ले बिया पुलिस.\nसीवानो जिला के जीरादेई में उत्पाद विभाग के छापेमारी में एगो मिनी शराब फैक्ट्री मिलल बाकिर ओहिजा से केहू धराइल ना.\nपूरा यूपी में शीतलहर के प्रकोप बदस्तूर जारी रहल. हालांकि मंगल का दिने पूर्वांचल में घाम निकलला से ओहिजा तनिका राहतो मिलल बा. ठंढ आ कुहा का चलते होखे वाला हादसा से अबले नाहियो त दू सौ लोग के जान जा चुकल बा.\nTags: News in Bhojpuri, क्रिकेट, खबर भोजपुरी में, धोनी


गोपालगंज न्यूज ५ दिसंबर – टटका खबर\nपंचदेवरी के छपिया उप शाखा नहर के 12 आरडी पर पंचदेवरी का नियरा अब पुल बनावल जाई. अबहीं ले एह गाँव के लोग बाँस के चचरा से बनल पुल से नहर पार करत रहुवे. बियफे का दिने पुल के शिलान्यास क दीहल गइल. पुल बन गइला का बाद गाड़ियनो के आवाजाही होखे लागी.\nआइडीबीआइ बैंक के बंजारी रोड शाखा के सहायक प्रबंधक के फाँसी लगवला के मामिला में जाँच करे ला मुंबई से आइल बैंक के विजिलेंस टीम घंटन ले जांच कइलसि.\nनगर के मिंज स्टेडियम में राजेन्द्र जयंती का मौका प कवि सम्मेलन आ मुशायरा करावल गइल.\nजिलाधिकारी रहल जी कृष्णया के काल्हु बियफे का दिने मौजूदा जिलाधिकारी कृष्ण मोहन, नगर परिषद अध्यक्ष रुक्मिणी देवी आ तमाम वरीय पदाधिकारी लोग श्रद्धांजलि दीहल. डीएम रहते में कृष्णैया के हत्या मुजफ्फरपुर में काल्हुए का तारीख में साल ९४ में क दीहल रहे.\nविष्णु शुगर मिल में9तारीख से ऊँख के पेराई शुरू क दीऋल जाई. एकरा ला बियफे का दिने विधि विधान से मिल प्रबंधन पूजा करवलसि.\nथावे के लछवार पंचायत के खानपुर गांव में बुध का देर रात में अचके लागल आग से स्वामीनाथ महतो, रामनाथ महतो, संजीत सिंह वगैरह के झोपड़ी में राखल हजारो के सामान राख हो गंइल.\nगोपालगंज जिला के खाली पड़ल पंचायत प्रतिनिधियन के पैंतीस जगहा ला उप चुनाव बारह जनवरी के करावल जाई. एकरा ला परचा भराई अठारह दिसंबर से शुरू होखी.\nमनरेगा के काम में आलस देखावे का चलते गोपालगंज जिला के तीन गो पंचायतन के मुखिया के मनरेगा के काम करावे से हटा दीहल गंइल बा. एह लोग पर कार्यवाहिओ करावल जा सकेला.\nभोरे का राजनारायण कन्या उच्च विद्यालय में पढ़े गइल दमकिया गाँव के पन्दरह साल के एगो लइकी के अपहरण क लीहल गइल बा. लइकी के बाप थाना में केस लिखववले बाड़न कि ओकरा के शादी का नीयत से उठावल गइल बा.\nबैकुण्ठपुर के दिघवा दुबौली डाक बंगला रोड का नियरा एगो मोबाइल दुकान के ताला तूड़ के हजारो रुपिया के सामाम चोरा लीहल गइल बा. एह बाबत दुकानदार गोरौली गाँव के जयश्री कुमार थाना में केस लिखववले बाड़े.\nTags: गोपालगंज, न्यूज


भउजी माने झगरी – Anjoria\nभउजी माने झगरी\nMar 21, 2013 कविता, प्रकाश उदय\n– प्रकाश उदय\nपानी माने मछरी –\nना धइला खतिरा\nबूड़ि बूड़ि पोखरा नहइला खतिरा.\nभईयो जी के डपटी\n“बाचा बाटे” कहि के छोड़इला खतिरा.\nसरदी में हरदी\nघासो गढ़े जाए ना दी गईया खतिरा.\nकमरा प कमरा\nओ प अँकवरवा\nअपने के गारी दी सतइला खतिरा.\nकाथी दो त कब दो ना कइला खतिरा\nअवरू ना डेलिए डँटइला खतिरा.\nमोबाइल – 09415290286\nअब त चिरईओ ना बोले\n12 thought on “भउजी माने झगरी”\nBhola Prakash says:\nRitesh mishra"sonu" says:\nhamara pas 1 kahani ba agar aap le leti ta achha hoi sir\nप्रिय रीतेश जी,\nआपन कहानी रउरा खुशी से भेजीं अगर अँजोरिया पर प्रकाशित करवावल चाहत बानी. अँजोरिया हर भोजपुरी लेखक, कवि, साहित्यकार के रचना के स्वागत करेला. हँ प्रकाशन करे से पहिले कहीं कहीं थोड़ बहुत संशोधन करे के अधिकार संपादक का लगे होला.


आजादी के पैंसठवा सालगिरह पर राष्ट्रपति के सबोधन भोजपुरी में – Anjoria\nAug 15, 2012 राष्ट्रपति के सबोधन\nहमार साथी नागरिक,\nहमरा ला ई बड़हन सौभाग्य के बाति बा कि देश के आजादी के पैंसठवाँ सालगिरह पर देश में आ दुनिया के सैकड़ों कोना में रहत अपना साथी भारतीयन के संबोधित करे के सौभाग्य मिलल बा. एह महान पद पर बइठावे ला आपन लोग आ जनप्रतिनिधियन के पूरा आभार शब्दन में ना जतावल सके, ई बढ़िया से जनला का बावजूद कि अपना लोकतंत्र में सबले बड़हन सम्मान एह पद से नइखे बलुक एह देश के, अपना मातृभूमि के, नागरिक होखला में बा. अपना महतारी, देश भारत, का सोझा हमनी सभे बरोबर बानी जा आ हमनी के अपना से ई सवाल कइला के जरुरत बा कि राष्ट्रनिर्माण के जटिल काम में हमनी का आपन काम बढ़िया से, इमानदारी से, पूरा लगन आ संविधान के बनावल मूल्यन मे पूरा निष्ठा संगे निबाहत बानी जा.\nआजादी का एह तारीख पर ई बाति याद राखल जरूरी बा कि साम्राज्यन का दिन में आजादी दिहल ना जात रहे, लिहल जात रहे. ई आजादी महान मनईयन के पीढ़ियन से हासिल भइल. जवना के नेतृत्व भाग्य के ताकतवर महात्मा गाँधी कइलें पूरा निस्वार्थ भाव से आ इतिहास में तबके सबले बड़हन ताकत का खिलाफ राजनीतिक सोच बदल देबे वाला अपना नैतिक बल का सहारे कइलें आ जवना के झंकार आजुवो दुनिया के बड़हन घटना में सुनात रहेला. अगर यूरोपियन उपनिवेशिकरण के शुरूआत अठारहवीं सदी के भारत मे भइल त एकर अन्त के संकेत साल १९४७ के जै हिन्द के सामूहिक नारा से भइल. विजय के निर्णायक गोहार सुभाष चन्द्र बोस के, जिनका के आजुओ हर हिन्दुस्तानी “नेताजी” के रूप में जानेला, नारा जय हिन्द से मिलल. पंडित जवाहरलाल नेहरू, बाबा साहब अम्बेदकर, सरदार वल्लभभाई पटेल, मौलाना अबुल कलाम आजाद, सरोजिनी नायडू आ अनेके लोग आजाद भारत के राह बनावल. ई महान लोग हमनी के काल्हु खातिर आपन आजु बलिदान कर दिहल. आ ऊ काल्हु आ गइल बा, आ हमनी के अपना से ई सवाल पूछल जरूरी हो गइल बा कि का हमनी का ओह महापुरुषन के दृष्टि के एगो राष्ट्र का तरह, एगो समाज का तरह सम्मान कइनी जा का?\nजब नेताजी, ताप्ती का किनार भइल इण्डियन नेशनल कांग्रेस के ५१ वाँ अधिवेशन के राष्ट्रपति का तौर पर, हमनी के याद करवलन कि “हमनी के असली राष्ट्रीय समस्या गरीबी, अशिक्षा आ बीमारी हटावल बा”, तब हम एगो नन्हका रहलीं. नेताजी के कहल बात हमरा घर में गूंजल जइसे कि ई देश के लाखों करोड़ों घरन में गूंजल. हमार बाबूजी आजादी के लड़ाका रहलन आ ओह घरी जब आजादी एगो भ्रम जइसन लागत रहे हमनी का अपना में, अपना नेतवन में, अहिंसा के ताकत में, आ डर से बेडर भइल हिन्दुस्तानियन के साहस में भरोसा बनवले रखनी जा. बाकिर हमनी का तबहियों इ जानत रहीं, जइसन कि आजुवो जानत बानी जा, कि आजादी के मतलब रोटी आ सपना दुनु होखे के चाहीं.\nनेताजी आ नेहरू जी मानत रहीं कि भारत समन्वयवाद, साम्यवाद के इस्तेमाल से, जवन कि उपर झापर देखत एक दोसरा के विरोधी लागेला, के सहारे भविष्य जीत ली. ओह लोग के भरोसा रहे कि आजाद भारत अपना आर्थिक समानता आ अलग अलग समुदायन का बीच गलतफहमी से उपजत झगड़ा मिटावत समन्वयवाद के सामाजिक आन्दोलन का सहारे उपनिवेश काल के बाद वाला दुनिया में वैकल्पिक उदाहरण बन के उभरी. मजहब के आजादी, लैंगिक आजादी आ सभका ला आर्थिक न्याय के बल पर भारत एगो आधुनिक राष्ट्र बन जाई. छोट मोट घटना एह सच्चाई के ना झूठला सके कि भारत एगो आधुनिक राष्ट्र बनत बा, हमनी के देश में कवनो संप्रदाय खतरा में नइखे, आ मरद मेहरारू के बरोबरी हमनी के समय के सबले बड़ हासिल बा.\nहमार साथी नागरिक लोग,\nहम निराशावादी ना हईं, हमरा ला गिलास हमेशा आधा भरल होला ना कि आधा खाली. हम त इहाँ ले कहल चाहब कि आधुनिका भारत के गिलास आधा से अधिका भरल बा. हमनी के उत्पाद श्रमिक वर्ग, हमहन के ताकत देत किसान वर्ग, जे अकाल ग्रस्त भूमि के अन्न के अधिकता वाला देश बना दिहल, हमनी के कल्पनाशील आद्यौगिक उद्यमी चाहे ऊ सार्वजनिक क्षेत्र में होखसु भा निजी क्षेत्र में, हमनी के बुद्धिजीवी, हमनी के शिक्षाविद्, आ हमनी के राजनीतिक वर्ग मिलजुल के अइसन आधुनिक राष्ट्र बनवलें जे कुछे दसेक साल में कई सौ साल वाला आर्थिक विकास आ अग्रगामी सामाजिक नियमन हासिल कर लिहल.\nहमनी के जबले ई ना समुझब कि साल १९४७ में हमनी के कहाँ से शुरूआत कइनी जा तबले हमनी के एह बात के सही से ना समुझ पाएब जा कि हमनी का कतना आगा आइल बानी. जइसन कि जवाहरलाल नेहरू अपना भाषण आ लेखन में कई बेर बतवलन कि हमनी के देश तब गरीब ना रहल जब हमनी के आजादी छीन लिहल गइल रहे. का हम ई जोड़ सकीलें कि, केहू कवनो गरीब देश के जीते ला हजारन मील के सफर ना करे. तब के अंतर्राष्ट्रीय विद्वानन के दिहल आंकड़ा एह बात के झूठलावे वालन के चुप करे ला सुबूत बा. साल १७५० में, पलासी के लड़ाई से सात साल पहिले, दुनिया के २४.५ फीसदी उत्पादन भारत में होत रहे जबकि इंगलैंड में मात्र १.९ फीसदी रहल. दोसरा शब्द में कहीं त दुनिया के बाजार में तब मिले वाला हर\nचार सामान में से एक सामान भारत में बनत रहे. साल १९०० लें भारत के उत्पादन दुनिया के उत्पादन के मात्र १.७ फीसदी रह गइल रहे आ ब्रिटेन के बढ़ के १८.५ फीसदी हो गइल रहे. पश्चिम के औद्यिगिक क्रांति अठारहवीं सदी में अपना शुरूआती दौर में रहल बाकिर ओहु समय में प्रति व्यक्ति औद्योगीकरण मामिला में भारत सातवाँ जगहा से चढ़ के पहिला जगहा चहुँप गइल रहे जबकि इंगलैंड दसवाँ जगह से सरक के सौंवा जगहा पर आ गइल रहे. साल १९०० से १९४७ का बीच भारत के आर्थिक विकास दर के सालाना औसत १ फीसदी रहल. ओह निचला जगहा से हमनी के चढ़ाई शुरू कर के पहिले ३ फीसदी पर आइल, आ फेर एगो लमहर छलांग ले के आजु, दुनिया के हिला देबे वाला आ कुछ देश के डूबो देबे वाला दू गो बड़हन अंतर्राष्ट्रीय संकट का बावजूद, सालाना औसत विकास दर पिछला सात साल से ८ फीसदी के उपर बा.\nअगर हमनी के आर्थिक हालात क्रिटिकल मास हासिल कर लिहले बा, त ई हमनी के अगिला छलांग के लांचिंग पैड जरूर बने के चाही. एह बात के पक्का कर लेबे खातिर कि भारत हमेशा ला भूख, बीमारी आ गरीबी से आजाद हो जाव, हमनी के आजादी के एगो दोसर लड़ाई के जरूरत बा. जइसन कि हमनी के राष्ट्रपति रहल महान व्यक्तित्व डा॰ सर्वपल्ली राधाकृष्णन कि एही मंच से आजादी के १८वीं सालगिरह पर कहले रहीं, “आर्थिक विकास लोकतंत्र के परख में से एक होला”.\nअगर बढ़त अभिलाषा का सोझा हमनी के विकास कम लागत बा, खास कर के नवहियन के, त खीस उभरबे करी हमनी अइसन देश हईं जे रोज नवही होखल जात बा, उमिर आ उमंग दुनु में. ई एगो चुनौती आ मौका दुनु बा. जानकारी बढ़ावे खातिर नवहियन के भूख ओह लोग के कौशल बढ़ाई आ एगो मौका दी जवना से भारत पहिला दुनिया के तेज राह पर आ सकी. नवहियन का लगे चरित्र बा बस मौका चाहीं. शिक्षा बीज ह आ आर्थिकहालात ओकर फल. बढ़िया शिक्षा दीं, बीमारी गरीबी आ भूख घटे लागी. जइसन कि हम अपना पहिला संबोधन में कहले रहीं हमनी के ध्येय वाक्य होखल चाहीं “ज्ञान ला सभे आ सभका ला ज्ञान.” दृष्टि खुला आसमान ना हो के नवहियन पर जरूर से केन्द्रित होखे के चाही.\nबाहरी हालातन का चलते उपजल बेहद दबाव का बावजूद हमनी के आर्थिक हालात आजु अधिका मजगर आ लचीला बा. लगातार आर्थिक सुधारन के दू दशक हमनी के औसत आमदनी के आ घरेलू खपत के, शहरी आ देहाती इलाका दुनु में, बढ़वले बा. अनेके पिछड़ा इलाकन में एगो नया सक्रियता उपजल बा राष्ट्र के आर्थिक मुख्यधारा में आवे के. तबहियों अइसन बहुते खाई बा जवना के पाटल, ओहपर पुल बनावल, जरूरी बा. हरित विकास के पूर्वोत्तर राज्यन में चहुँपावे के बा. नीमन आ निकहा संसाधन बनावल तेज करे के बा. शिक्षा आ स्वास्थ्य सेवा के समाज के आखिरी आदमी ले चहुँपावे के बा,. बहुत कुछ कइल गइल बा, बहुत कुछ करे के बाकी बा.\nएह साल मानसून धोखा दे दिहले बा. हमनी के देश के बड़हन इलाका सूखा के चपेट में बा, त कुछ दोसर इलाका बाढ़ के त्रासदी झेलत बा. महँगाई, खास कर के भोजन सामग्री के महँगाई, चिन्ता के कारण बनल बा. हमनी के अनाज उपलब्धता बढ़िया बा आ एह खातिर हमनी का ओह किसानन के ना भुला सकीं जे खराबो हालात में एकरा के संभव बनवलें. ऊ लोग समय पर देश ला खाड़ रहल, त ओह लोग के संकट का घड़ी में देशो के खाड़ होखे के पड़ी.\nहम ना मानीं कि वातावरण संरक्षण आ आर्थिक विकास में कवनो विरोधाभास मौजूद रहेला. जबले हमनी का गाँधी जी के पाठ याद राखब जा कि दुनिया में आदमी के जरूरत ला पर्याप्त सामान मौजूद बा बाकिर ओकरा लालच ला ना, तबले हमनी का सुरक्षित रहब. हमनी के प्रकृति से मिल के रहल सीखहीं के पड़ी. प्रकृति हमेशा एक जइसन ना रहे, हमनी का ठीक समय में मिलल उपहार के बचा के राखे के पड़ी जेसे कि कमी का समय में छुंछे ना रहीं.\nभठियरपन के कड़ुहट का खिलाफ खीस जायज बा, जइसे कि देश के संसाधन आ संभावना लूटे का खिलाफ होखत विरोध. अइसनो समय आवेला जब आदमी आपन धीरज खो देला बाकिर ई सब लोककतांत्रिक संस्थन पर हमला करे के कारण ना बने के चाहीं.\nसंस्था संविधान के सम्हारे वाला खंभा हईं सँ. अगर ऊ टूटल त संविधान के आदर्शवाद ना बचावल जा सकी. ई संस्था सिद्धांत आ नागरिकन का बीच के संपर्क सूत्र हईं स. हमनी के संस्था गुजरल समय से कुछ कमजोर पड़ल हो सकेली सँ बाकिर जवन बनल बा तवना के बिगाड़ल सही ना होई. ओकनी के फेर से मजगर बनावे के चाहीं जेहसे कि ऊ हमनी के आजादी के रक्षा कर सकऽ सँ.\nहमनी के सीमा पर चौकसी ओतने जरूरी बा जतना देश के भीतर के चौकसी हमनी के अपना शासनव्यवस्था के ओह इलाकन के, न्यायपालिका कार्यपालिका आ विधायिका के, विश्वसनीयता बढ़ावे के जरूरत बा जहाँ थकान आ खराबी का वजह से कुछ कमी आ गइल बा. लोग के आपन विरोध जतावे के अधिकार बा बाकिर हमनी के इहो समुझे के चाहीं कि विधायिका से कानून बनावे के अधिकार आ न्यायपालिका से न्याय करे के अधिकार ना छीनल जा सके.\nजब शासन मनमानी करे लागे त लोकतंत्र के नुकसान होला बाकिर जब विरोध चारो ओर पसर जाव त हमनी का अव्यवस्था के नेवतत होखीलें. लोकतंत्र एगो हिस्सेदारी ह. हमनी का साथही जीतीलें चा हारीलें. लोकतात्रिक सुभाव अपना बेवहार के सम्हारे के आ असहमति के बर्दाश्त करे वाला होला. संसद अपने कैलेंडर आ चाल से चली. कबो कबो ऊ चाल बेचाल लाग सकेला बाकिर लोकतंत्र में हमेशा एगो कयामत के दिन आवत रहेला जब चुनाव होला. संसद देश के आत्मा होले, लोग के आत्मा होले. एकरा अधिकार भा काम के चुनौती अपने के नुकसान चहुँपावे के खतरा हो सकेला. .\nई बात हम लोग के डाँटे का भाव में नइखीं कहत, एगो निहोरा का भाव में कहत बानी कि मौजूदा मुद्दन के पीछे लुकाइल खतरा के मुखौटा चिन्हल जाव. लोकतंत्र में अपना शिकायतन के तोड़ खोजे के मौका जवबादेही सकारे के सबले महान संस्था मुक्त चुनावन में मिलत रहेला.\nहमहन के राष्ट्र के स्थिरता के चुनौती देबे वाली आग बुताइल नइखे. राख का नीचे अबहियों सुनगत बा. आसाम के हिंसा देखल हमरा ला बहुते दर्दनाक बा. हमनी के अकलियन के सुरक्षा चाहीं, हमला से बचाव, आ ओहलोग के समुझल चाहीं. हिंसा कवनो विकल्प ना होखे, हिंसा बड़हन हिंसा के निमन्त्रण होखल करेले. आसाम के घाव सुखावे खातिर निकहा काम भइल बा जवना में हमनी के प्रधानमंत्री रहल प्रिय राजीव गाँधी आ आसाम के नवहियन का बीचे भइल आसाम समझौता शामिल बा. ओकरा के फेर से देखल आ न्याय ला अउर राष्ट्रहित में जरूरत मुताबिक फेरबदल करे के जरुरत बा. नयका आर्थिक विकास के नयका लहर खातिर शान्ति के माहौल जरूरी बा जवन हिंसा के जड़ मिटा सके.\nई हमहन के भौगोलिक राजनीतिक वास्तविकता ह जवना से कुछ समस्या सीमा पार से आवत रहेला. एह समस्यन के समाधान बातचीत आ मिलजुल के निकाले खातिर सताइस साल पहिले सार्क बनावल गइल रहे, जवना से कि तेज आर्थिक विकास का तरफ बढ़ल जा सके. एक जगहा से दोसरा जगहा होखे वाला अंतरन आ असमान विकास के समस्या के दीर्घकालिक समाधान तेज आर्थिक विकासे से होखी सार्क के एह लक्ष्य के हासिल करे खातिर उर्जावान होखे के पड़ी.\nआतंकवाद का खिलाफ सामूहिक लड़ाई में सार्क एगो मजगर औजार होखे के चाहीं. अंतर्राष्ट्रीय सहयोग से बड़हन सफलता संभव बा. निर्दोष लोगन पर आफत बने वाला आतंकियन के न्याय का दायरा में ले आवे खातिर सगरी सार्क देशन के आपस में सहयोग करे के चाहीं. एह उपमहादेश में शांति ले आवे के दोसर कवनो राह नइखे.\nहमरा गर्व बा अपना बहादुर सशस्त्र सेना से आ अपना बहादुर पुलिस बल से जे अपना पर आवे वाला खतरन से बेपरवाह हो के आतंकवाद के खात्मा खातिर अतना कुछ करत बाड़ें. ओह लोग के चौकसिए का चलते अउरी बड़हन आफत आवे से बचल बानी जा. अगर हमनी का शांति से सूतत बानी जा त एहसे कि ऊ लोग जागत बा आ मरुभूमि में, पहाड़न में, जंगलात में, समुद्र के निर्जन इलाकन में अपना काम में लागल बा. ओह लोग के देशभक्ति आ लगन के हम सलाम करत बानी. ई बहुते खुशी के बात कि हमनी के सेना हमनी के शांतिए के गारंटी ना देव, ओलम्पिक में देश ला मेडल जीते वालनो के बनावेला. हाल का खेलन में देश के माथ ऊँचा करेवाला खिलाड़ियन के हम बधाई देत बानी जे देश खातिर मेडल जीतल आ ओहू लोग के जे देख ला खेलल. पदक के गिनिती बहुत नइखे बाकिर पिछला बेर ले बहुते अधिका जरूर बा. चार साल बाद, जब हम फेर रउरा सभ के संबोधित करे के आशा राखत बानी, हमरा पूरा विश्वास बा कि हमनी के पदक के बसंत ले आएब.\nअगर इतिहास में एक आदमी बा जेकर नाम शांति के पर्यायवाची बा त ऊ बावे गाँधीजी के नाम, जे हमनी के आजादी के निर्माता रहनी. भारत बहुतायत वाला देश ह जहाँ गरीबी बसेले. भारत का लगे एगो उत्साही आ विकासमान सभ्यता बा जवन हमनी के महान कला में चमकेला आ हमनी के गाँव शहर में दैनन्दिन जीवन में मानवता आ सृजनात्मकता में झलकेला. जब इन्दिरा गाँधी सितारन ले चहुँपली तब ऊ मानत रहली कि उ सब कुछ बारत के अगिला पीढ़ी हासिल कर सकेले. बाकिर राष्ट्रीय एकता आ भाईचारा का बिना हमनी के ना त वर्तमान हो सके ना भविष्य.\nहमार साथी नागरिका,\nआईं हमनी का नफरत, हिसा आ खीस के पीछे छोड़त चलीं जा. आपस के छोटमोट झगड़ा के किनार करीं जा. अपना देश खातिर मिल जुल के काम करीं जा अपना महतारी के पूजा करे वाला बचवन जइसन. उपनिषदन से मिलल एह ज्ञान में आपन भरोसा जताईं जा :\nभगवान हमनी के रक्षा करसु. भगवान हमनी के पोषण करसु. हमनी का मिल जुल के उर्जा आ उत्साह से काम करी सँ. हमनी के अध्ययन बढ़िया रहो. आपस में कवनो विरोध मत होखे. बस शांति शांति शांति रहो. शांतिए हमनी के आदर्श, विकास आ क्षितिज बनो.\nआजादी के पै्सठवा सालगिरह से पहिले के सांझ देशवासियन का नामे राष्ट्रपति के सबोधन के भोजपुरी अनुवाद. लाख सावधानी का बादो कुछ गलती हो सकेला एकरा खातिर माफी मँगला का साथे पेश बा ई दस्तावेज.\n3 thought on “आजादी के पैंसठवा सालगिरह पर राष्ट्रपति के सबोधन भोजपुरी में”\nराष्ट्रपति के संबोधन भोजपुरी में पढ़ के अच्छा लागल .बहुत नीमन आ सार्थक प्रयास बा, राउर हर साल के .\nओ. पी. अमृतांशु\nअनुवाद के बहुत बढ़िया प्रयत्न आ खूबसूरत प्रस्तुति. राष्ट्रपति महोदय के\nभाषण के समापन ॐ शांतिः शांतिः शांतिः से भइल; ई हमनी के उज्ज्वल भविष्य\nके संकेत बा. भगवान जवन करिहें,निमने करिहें. धन्यवाद.\nसाइट पर कमेंट पोस्ट नइखे हो पावत, ब्लॉक हो जाता. सुबह से कई बेर कोशिश\nकर चुकल बानी.google+ भी जवाब दे चुकल बानी.\nदिक्कत बतवला खातिर धन्यवाद.\nजरूरी सुधार कर दिहले बानी. उमेद बा अब दिक्कत ना होखी.


२५ फरवरी से रिलीज हो रहल बा तू जान हऊ हमार – Anjoria\nभोजपुरी फिल्म “तू जान हऊ हमार” एही २५ फरवरी से रिलीज होखे जा रहल बा. यशी फिल्म्स का बैनर में अभय सिन्हा के बनावल एह फिल्म में भोजपुरिया सुपर स्टार पवन सिंह आ हॉट अदाकारा मोनालिसा मुख्य किरदार में बाड़े. एह लोग का अलावे फिल्म में भोजपुरी महानायक कुणाल सिंह, अवधेश मिश्रा, उपासना सिंह, देव मल्होत्रा, पुष्पा वर्मा आ आनन्द मोहन वगैरह शामिल बाड़े. फिल्म के गीत विनय बिहारी के, संगीत राजेश गुप्ता के, छायांकन हीरा सरोज आ निर्देशन पप्पू खन्ना के बा.\nOne thought on “२५ फरवरी से रिलीज हो रहल बा तू जान हऊ हमार”\nअप्रैल 4, 2015 को 2:01 अपराह्न पर\nतू ही त हमार जान हऊ राधा भोजपुरी फिल्म


प्रो.पीयूष रंजन के बीर बहादुर सिंह पूर्वान्चल वि वि के कुलपति बनावल गइल – टटका खबर\nप्रो.पीयूष रंजन के बीर बहादुर सिंह पूर्वान्चल वि वि के कुलपति बनावल गइल\nजौनपुर 15 दिसम्बर (वार्ता) उत्तरप्रदेश के राज्यपाल आ विश्वविद्यालयन के कुलाधिपति बी.एल.जोशी मोती लाल नेहरु राष्ट्रीय प्रौद्योगिकी संस्थान के स्कूल आफ स्टडीज विभाग के प्रोफेसर डा.पीयूष रंजन अग्रवाल के बीर बहादुर सिंह पूर्वान्चल विश्व विद्यालय जौनपुर के कुलपति नियुक्त कइले बाड़न.\nविश्वविद्यालय के मौजूदा कुलपति प्रो.सुन्दरलाल के कार्यकाल बीस दिसम्बर के पूरा होखत बा.\nडा.पीयूष रंजन अग्रवाल एहिजा के सोरहवाँ कुलपति हउवें आ इनकर कार्यकाल तीन साल के होखी. इलाहाबाद के मूल निवासी डा. अग्रवाल इलाहाबाद विश्वविद्यालय से एम काम, एल एल बी, आ पी एच डी के उपाधि हासिल कइले बाड़न.\nनया बहाल कुलपति प्रो. पीयूष रंजन अग्रवाल कहलन कि विश्वविद्यालय के समहर बढ़न्ती ला उ कर कुछ करीहें आ एहिजा पढ़ाई के माहौल बनावे प धेयान दीहें. सत्र के नियमित कइल जाई.\nTags: जौनपुर, डाङ पीयूष रंजन अग्रवाल, पूर्वांचल विश्वविद्यालय


आनन्द मोहन के उमिर कैद बरकरार रखलसि सुप्रीम कोर्ट – टटका खबर\nआनन्द मोहन के उमिर कैद बरकरार रखलसि सुप्रीम कोर्ट\nमंगल का दिने अपना फैसला में सुप्रीम कोर्ट सांसद रहल आनन्द मोहन के उमिर कैद के सजा बहाल रखलसि. साल १९९४ में आनन्द मोहन का भड़कवला पर छोटन शूक्ला के मजल में शामिल लोग गोपालगंज के तब के जिलाधिकारी कृष्णैया के कार से खींच के हत्या कर दिहले रहुवे. आपराधिक इतिहास वाला छोटन शूक्ला के हत्या गैंगवार में भइल रहुवे.\nसत्र न्यायालय आनन्द मोहन के फाँसी के सजा सुनवले रहे जवना के पटना हाई कोर्ट उमिर कैद में बदल दिहलसि. बाकिर आनन्द मोहन सुप्रीम कोर्ट में अरजी लगवलन आ अब सुप्रीमो कोर्ट उनुका सजा के बहाल राख दिहलसि.\nTags: आनन्द मोहन


रानी चटर्जी – Anjoria\nभोजपुरी हीरोइनन में सबले अधिका मेहनताना लेबे वाली रानी चटर्जी अपना करियर का कवना बात प खुश आ कवना पर नाखुश बाड़ी, आईं जानल जाव उनुके से कइल बातचीत से…\nसितम्बर 8, 2014 Editor\nजीविका फिल्म्स प्रोडक्शन के बैनर तर मधुवेन्द्र पी राय के बनावल आ इकबाल बक्श के निर्देशित फिलिम ‘राउडी रानी’ 12 सितम्बर से बिहार आ झारखण्ड में रिलीज होखे जात बा.…\nभोजपुरी स्टार अभिनेत्री रानी चटर्जी के तीन गो बड़हन फिलिम बॉक्स ऑफिस पर धमाल मचावे के तइयारी में बाड़ी सँ. सबसे पहिले आई ‘एक लैला तीन छैला’ जवना में रानी…\nबहुचर्चित फिलिम ‘हमके दारू नहीं मेहरारू चाही’ में रानी चटर्जी आ संजय पाण्डेय फेरू एक साथ अभिनय करत बाड़े. एकरा पहिलहू कई एक फिलिमन मे ई लोग देखे वालन के…\nजीविका फिल्म्स प्रोडक्शन के बैनर तर प्रकाश चन्द्र ए राय के बनावल भोजपुरी फिलिम ‘राउडी रानी’5सितम्बर से बिहार आ झारखण्ड में रिलीज करे के योजना बा. एह फिलिम…\nजुलाई 23, 2014 Editor\n‘प्यार कौनो खेल नहीं’ के अपार सफलता का बाद निर्देशक राकेश कुमार के दुसरकी फिलिम ‘रानी की हुकुमत’ के शूटिंग के पहिलका दौर पिछला दिने उत्तर प्रदेश के कुशीनगर में…


प्रयोगकर्ता वार्ता:20 anniversarier - विकिपीडिया\nप्रयोगकर्ता वार्ता:20 anniversarier\nस्वागत! 20 anniversarier\nस्वागतम्! नमस्कार 20 anniversarier जी, भोजपुरी विकिपीडिया पर राउर बहुत स्वागत बा!\n20 anniversarier जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 20,044 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०७:०१, १९ अप्रैल २०१५ (UTC)\n"https://bh.wikipedia.org/w/index.php?title=प्रयोगकर्ता_वार्ता:20_anniversarier&oldid=625818" से लिहल गइल\nReturn to the user page of "20 anniversarier".\nLast edited on 24 सितंबर 2018, at 04:52


aawaj: दोस्तों के नाम...\nप्रस्तुतकर्ता amitesh पर 1:58 am\n'झगडौवा चौक'.....बढ़िया !\n1 जनवरी 2011 को 10:28 pm\nbahut si yaad taza hui.\n1 फ़रवरी 2011 को 1:51 am


भोजपुरी के बढ़ावा देबे मारीशस के लोग आगे आइल – Anjoria\nभोजपुरी के बढ़ावा देबे मारीशस के लोग आगे आइल\nजनवरी 7, 2011 इण्डियन डायस्पोरा सेण्टर, भोजपुरी यात्रा, विश्व भोजपुरी सम्मेलन\nपिछला दिने दिल्ली में आयोजित एगो कार्यक्रम में मारीशस के पूर्व स्वास्थ्य मंत्री जगदीश गोबरधन कहलें कि मारीशस में भोजपुरी के सरकारी मान्यता मिल गइल बा आ अब उनकर कोशिश रही कि भारतो में अइसन हो जाव. कहलन कि मातृभाषा के ताकते रहे जे गिरमिटिया मजदूर बनि के ओहिजा गइल लोग आजु सरकार सलावत बा आ ओहि मातृभाषा के ओहि ताकत से भारत के गाँवन के जागरुक बनावे खातिर ऊ पचास दिन के भोजपुरी यात्रा पर मारीशस आइल बाड़न.\nकार्यक्रम में मारीशस के मशहूर गायिका होसला देवीओ आइल रहली आ अपना गीत से गिमिटिया मजदूरन के व्यथा के अभिव्यक्ति दिहली. गीत के बोल रहे, “कलकत्ता से छूटल जहाज, भँवरवा धीरे चलऽ”.\nकार्यक्रम मारीशस के इण्डियन डायस्पोरा सेण्टर आ भारत के विश्व भोजपुरी सम्मेलन का तत्वाधान में आयोजित रहे. अध्यक्षता करत वि.भो.स., दिल्ली के अध्यक्ष आ भोजपुरी साहित्यकार मनोज भावुक सम्मेलन के गतिविधियन के जानकारी दिहलन आ बतवलन कि अगिला राष्ट्रीय सम्मेलन ऋषिकेश में आ अंतर्राष्ट्रीय सम्मेलन हालैंड में करावल जाई. वि.भो.स. के केन्द्रीय सचिवालय मारीशस में बा जहवाँ से दुनिया के तमाम भोजपुरी भाषी राष्ट्रन के एक सूत्र में बान्हे के कोशिश हो रहल बा.\nकार्यक्रम में स्वागत भाषण विभोस के राष्ट्रीय प्रचार प्रसार सचिव कुलदीप श्रीवास्तव दिहलें आ संचालन पत्रकार जयप्रकाश कइलन.\n2 thoughts on “भोजपुरी के बढ़ावा देबे मारीशस के लोग आगे आइल”\nजनवरी 7, 2011 को 4:15 अपराह्न पर\nमारीशस के मेहमान लोगन के हम आपन भोजपुरी देश में बहुत – बहुत स्वागत करत बनी .\nराउर पचास दिन के भोजपुरी यात्रा सफल होखो ई कामना भी करत बानी.\nमुकेश यादव Said..... कहते हैं:\nजनवरी 7, 2011 को 11:25 पूर्वाह्न पर\nजवन सपना पलत बा हर भोजीपुरीयन के आँख मेँ ,\nजरुर पुरा होई सबका के प्रयाश से ,\nहमरा पास खजाना ना बा ,\nमगर जरुरत पङी त जान भी दे देहब भोजपुरीया के सान मे ।


डेहरी आन सोन – टटका खबर\nरोहतास जिला के डेहरी-आन-सोन में हाईडल नहर में गोड़ बिछिला के गिरल दू गो नवहियन के डूबला से मौत हो गइल. दुनू जने के लाश निकाल के पोस्टमार्टम ला सदर अस्पताल भिजवा दिहल गइल बा. पुलिस बतावत बिया कि बारह पत्थर गाँव के अंटुस अपना फुफेरा भाई साजन कुमार का संगे नहर किनारे दिसा मैदान\nरोहतास से छह गो अपराधी असलहा समेत गिरफ्तार\nडेहरी आन सोन 05 जनवरी (वार्ता). नगर थाना इलाका से काल्हु छह गो अपराधियन के अपराध के योजना बनावत घरी गिरफ्तार क लीहल गइल. ओहनी का लगे से बहुते हथियारो बरामद भइल बा. पुलिस अधीक्षक विकास वर्मन बतवले कि जानकारी मिलल रहे कि आरा जेल मे बंद कुख्यात अपराधी बीरू उर्फ बीरा के गिरोह जीटी\nट्रेन से कटा के नवही मरल\nडेहरी ओन सोन 13 दिसंबर (वार्ता) गया मुगलसराय रूट प डेहरी आन सोन टीसन का नियरा पाली रेलवे फाटक पर एगो नवही ट्रेन से कटा के मर गइल रेल पुलिस बतावत बिया कि उ नवही आपन मोटरसाइकिल लेके रेलवे गुमटी पार करत रहुवे जब ई हादसा भइल. खिसियाइल लोग ठेर देर से रेल यातायात ठप्प\nडेहरी आन सोन 07 नवम्बर (वार्ता) रोहतास जिला के अकोढीगोला इलाका के बुधुआ गांव मे बुध का दिने एगो नाबालिग लड़िकी से सामूहिक दुष्कर्म कइला का बाद ओकर हत्या क देबे के मामिला सामने आइल बा. पुलिस अधीक्षक विकास बर्मन बतवलन कि बुधुआ गाँव के एगो लड़िकि जब दिशा मैदान ला जात रहुवे त कुछ\nसड़क दुर्घटना मे एक जने के मौत\nडेहरी.आन.सोन 05 नवम्बर (वार्ता) रोहतास जिला के डेहरी इलाका में सुभाषनगर मोड़ का नियरा एगो ट्रक आ कार के टक्कर मे एक आदमी के जान चल गइल आ एक आदमी घवाहिल हो गइल. पुलिस बतवलस कि कार आ ट्रक के आमने.सामने टक्कर से कार में सवार ध्रुव नारायण सिंह के ठाँवे प मौत हो गइल\nसेवानिवृत कर्मचारी के हत्या क के डेढ़ लाख के लूट\nडेहरी ओन सोन 29 अक्तूबर (वार्ता) रोहतास जिला के विक्रमगंज इलाका के उधवपुर गांव का लगे सशस्त्र अपराधियन के गिरोह एगो सेवानिवृत कर्मचारी के हत्या क के उनका लगे से डेढ़ लाख रूपिया लूट लिहले. पुलिस बतावतिया कि उधवपुर गांव के आ सिंचाई विभाग से सेवानिवृत कर्मचारी सुरेश प्रसाद जब स्टेट बैक के विक्रमगंज शाखा\nडकैत लोहा पासवान नोखा में गिरफ्तार भइल\nमुखबिर से मिलल सूचना का बाद डेहरी आन-सोन के पुलिस रोहतास के नोखा इलाका के रघुनाथपुर गांव से बदनाम डकैत आ लुटेरा लोहा पासवान के ओकरा दू गो साथियन समेत गिरफ्तार कर लिहलसि. एकनी का लगे से दू गो देशी कट्टा, गोली आ मोबाइल मिलल बा. लोहा पर एक दर्जन से अधिका लूट आ डकैती\nरोहतास जिला के डेहरी आन सोन में अतवार का भोर में एगो मकान में आग लाग गइल जवना में दू गो सगी बहन आ दू गो अउरी लोग जर के मर गइल. बतावल जात बा कि रसोई गैस रिसला का चलते आग लागल आ बादमें ई आग अगल बगल का मकानो में पसर गइल जवना


मिथिलेश अविनाश के नया धमाका ‘बलम बलवान’ – Anjoria\nऐ.ऐ.ऐ एंटरटेनमेंट फिल्म्स के बैनर में बने जात भोजपुरी फ़िलिम ‘बलम बलवान’ निर्देशक मिथिलेश अविनाश के नया धमाका बा. नयका साल में एह फिलिम के शूटिंग फरवरी से उत्तर प्रदेश के देवरिया में कइल जाई.\nएह फिलिम के नायक बाड़े विनय आनन्द. फिलहाल एकरा गाना के रिकार्डिंग के काम मुंबई में चलत बा. फिलिम में कुल दस गो गाना बाड़ी सँ जवना के उदित नारायण, कल्पना, मोहन राठौर, सोनाली, ममता, अनामिका, आ प्रियंका गवले बाड़ी. ई फ़िलिम पूरा से रोमांटिक आ एक्शन भरल ड्रामा हवे.\nनिर्माता अब्बास अली अंसारी, लेखक ऐबी मोहन, निर्देशक मिथिलेश अविनाश, गीतकार विनय बिहारी, राजेश मिश्रा, अशोक सिन्हा, अउर मुन्ना दुबे, संगीतकार छोटे बाबा, नृत्यगुरू संतोष सर्वदर्शी, छायांकार डी .के .शर्मा, आ फाइट मास्टर छोटे यादव हउवे. .\nमुख्य कलाकारन मे विनय आनंद, कल्पना शाह, राज कपूर शाही, पलक, आ अब्बास अली अंसारी के नाम बा.


लोक संस्कृति आ शरद पूर्णिमा - उदय नारायण सिंह - मैना: भोजपुरी साहित्य क उड़ान (Maina Bhojpuri Magazine)\nHome उदय नारायण सिंह परम्परा Bhojpuri Lekh लोक संस्कृति आ शरद पूर्णिमा - उदय नारायण सिंह\nलोक संस्कृति आ शरद पूर्णिमा - उदय नारायण सिंह\nआषाढ़-सावन-भादो आ कुआर(आश्विन); ई चौमास के भयावन अन्हरिया, बरखा के राकस वाला रुप, नदियन के जवानी के जोश जइसन अनुभव से सब बधार उबर गइल अब। अब किनरवाहीं देखीं त कुस के गाछी पर सफेद फूल रजाई अइसन ओढ़ल लऊकी। हलूक-हलूक सिरहन, रात के सिहरावत मिली। खेत के माटी आपन पेट भर के कुछ नया जन्मे खातिर तइयार दिखी। धान के खेती में हरिहरी आ धान के बाली लोटत आ लोटात हँसत-खेलत लऊकी। गँवई मनई के जोश आज पूरा उठान पर होई, काँहे कि आज "शरद पूर्णिमा" हऽ!\nआजे के दिने कृष्ण भगवान सब गोपियन संगे महारास रचवले रहस। सभे आज के अँजोरिया में नहा के सब कुछ भुला गइल रहे। बाल्मीकि जी हमरा हिसाब से आजे रामायण रचे के सिरी गनेस कइले होईहें, काहे कि सारस (क्रौंच पक्षी) के जोड़ा (उज्जर धब-धब) एही रात के ओह शिकारी के हाथे मार दिहल गइल रहे, जवन "रामायण" लिखे जाये के आधार बनल। गुरुकुल के सभे पढ़ाकू लईका लोग के चौमास के बाद आजे दोबारा फेरु से पढ़े के शुरुआत करे के दिन होखत रहे (पुरान इतिहास के आधार पर)!\nआज के चाँद के देखब तऽ मन हरिहरा जाई। आज कोठा भा खुला आसमान के नीचे खीर खाये के रात हऽ। कहल जाला कि आज के अँजोरिया में खीर में अमरीत पड़ जाला आ ओह खीर खाये वाला के जनम सिद्ध हो जाला। आज के चाँद राउर संघी-संघाती जस बुझाई। ओकरा से बतिआवे के, आपन दुख-सुख बाँटे के रात हऽ ई। प्रेमी आ प्रेमिका भा मरद-मेहरारू लोग के प्रणय-निवेदन के रात होई आज। एह में सभे के साध पूरेला।\nराउरो कुछ साध होखो तऽ चाँद से कहीं, ऊ राऊर संदेशा ओह प्यार लगे चहुँपा दिहें, जहां राऊर प्यार बसल बा। तऽ आईं, आज के पूर्णमासी के माजा लूटल जाव आ प्रकृति के गोदी में बइठल जाव।


कह रहीम कइसे निभी, केर-बेर के संग – टटका खबर\nलखनऊ 04 मार्च (वार्ता) “कह रहीम कइसे निभी, केर-बेर के संग.” ई कहना बा यूपी के मुख्यमंत्री योगी आदित्यनाथ के.\nउनुका से पुछाइल रहे कि यूपी में समाजवादी पार्टी (सपा) आ बहुजन समाज पार्टी (बसपा) के बढ़त नजदीकियन के ऊ कवना तरह देखत बाड़न. सुने में आवत बा कि बसपा गोरखपुर आ फूलपुर लोकसभा सीट पर होखे जा रहल उपचुनाव में सपा उम्मीदवारन के समर्थन देबे के मन बनावत बिया.\nयोगी जी त्रिपुरा, नागालैंड, आ मेघालय में भाजपा के बेहतरीन प्रदर्शन का बाद आजु सखलऊ में पत्रकारन से बतियावल रहनी. कहनी कि जवना तरह केर आ बेर एक साथे ना रहि सके ओही तरह नजदीक आवे के दिखावा करत दूनू गोल का बीच के दूरी कम ना हो सके.\nजब ई पुछाइल कि केर के ह आ बेर के ह त योगी जी कहनी कि स्टेट गेस्ट हाऊस कांड के करवले रहुवे. लखनऊ में बनल स्मारकन के धसावे भसावे के बाति के करत रहुवे. एहिजा साफ बा कि दुनु में एगो केर ह आ दुसरका बेर. केर आ बेर एक साथे रहिए ना सके.\nजान जाईं कि आजु दुपहरिया बाद बसपा का तरफ से एह बाति के एलान हो सकेला कि गोरखपुर आ फूलपुर उपचुनाव में बसपा सपा उमीकवारन के समर्थन करी. मायावती एह तरह के निर्देश गोरखपुर आ इलाहाबाद के जोनल कोआर्डिनेटरन के दे दिहले बाड़ी.\nTags: उपचुनाव, गोरखपुर, फूलपूर, बसपा, योगी आदित्यनाथ, सपा